
Öz 

Bu makalede 16. yüzyıl şairlerimizden Livâyî’nin, Berlin Königliche 
Kütüphanesi, Diez A. 80. 192 numarada kayıtlı (baş tarafı noksan) bir eserinde yer 
alan manzûm “Yasin” (Yasin Sûresi) tefsirinin metni verilmektedir. 1543’te 
tamamlanan ve Kanûnî Sultan Süleyman’a sunulan bu eserde “Mülk” ve “Amme” 
sûrelerinin de manzûm tefsiri var. Sade bir üslûpla kaleme alman söz konusu 
sûrelerin tefsirinde âyetlerin bazen meâlen çevrildiği bazen de değişik 
müfessirlerden nakiller yapılarak yahut konuyla ilgili hikâyeler anlatılarak ayrıntıya 
girildiği görülmektedir. 

Anahtar Kelimeler: Livâyî, manzum tefsir, Yasin Sûresi, mesnevî. 


LIVAYI’S POETICAL INTERPRETATION OF “YASEEN” 
(SURA YASEEN) 


Abstract 

In this essay, the text of poetical interpretation of “Yaseen” (Sura Yaseen) is 
presented, which appeared in one of the works of Livayi, one of our 16th century 
poets, the beginning part of which is missing and which is stored under the 
number Diez A. 80. 192 in Berlin Königliche Library. Poetical interpretations of 
Suras “Mülk” and “Amme” are included in this work which was completed in 
1543 and presented to Sultan Suleiman the Lawgiver. It is seen in the mentioned 
interpretations of the Suras written in unsophisticated style that, verses were 
sometimes translated according to the meaning, references were sometimes given 
from different glossators or details were given by telling relevant stories. 

Key words: Livayi, poetical interpretation, Sura Yaseen, matnawi. 

GİRİŞ 

Livâyî 16. yüzyıl şairlerimizdendir. Hayatı hakkında ayrıntılı bilgiye sahip 
değiliz. 1 Aşık Çelebi “Meşâ‘iru'ş-şu‘arâ”da adının Hızır olduğunu, aklî dengesinin 
yerinde olmadığını, zaman zaman hastanede tedâvî gördüğünü ve kitâbetle 
(müstensihlik) geçindiğini söyler. Aşık Çelebi’nin, şairin edebî kişiliği ile ilgili 
verdiği bilgi ise şöyledir: “Mü’ellefâtı ‘adedde şad olur, yanında şi‘r ü inşâdan dem 
urılsa ğayrun kelimâtı mezkur olmak babı sedd ü şadd olur.” 2 

Buradaki “sad” kelimesi kesretten kinâye olmalı. İstinsah ettiği eserler de 
kast edilmiş olablir. Zira “Divan”, “Mecmâ‘-ı Eş‘âr” 3 ve “Yâsin, Tebâreke (Mülk 
Sûresi) ve Amme’nin (Nebe Sûresi) nazmen tefsir edildiği -baş tarafı noksan- bir 
eser 4 dışında bu zatın (Livâyî) herhangi bir telifi bilinmemektedir. 

Söz konusu eser: 

“Bi-hamdi'llâh dem emn ü emândur 
Ki devrân-ı Süleymân-ı zamândur 
Tokuz yüz ellide bu tahrir 
Beyân olup tamâm oldı takrir” (v. 97 a ) 

mısralarında belirtildiği üzere, 950/1543’te tamamlanmış ve Kanunî Sultan 
Süleyman’a (1520-1566) sunulmuştur: 


1 Görebildiğimiz kadarıyla Livâyî hakkında tek kaynak Âşık Çelebi’nin “Meşâ‘irüş-şu‘arâ’’sıdır. Âlî’nin 
“Künhü'1-ahbâr’’da verdiği bir cümlelik bilgi Âşık Çelebi’den alınmışa benziyor. Her iki metni de 
sunuyoruz: 

LİVÂYÎ: İstanbullıdur. Kuloğlı idi. Adı Hızrdur. Yeniçeri iken ba‘zı meşâ’ih hıdmetin idüp 
esmaya müdâvemet ile ve mürebbısüz halvet çekmekden ğalebe-i yübüset ile dimağına ihtilâl ve 
‘aklına i'tilâl ‘arız oldı. Niçe zaman bîmâr-hânede müâlecât itdiler. Zencîr ü bend sûdmend oldı ki 
nev'an hüşmend oldı. ‘Ulüfesi olan akçadan ber-vech-i tekâ'üd şey-i yesîr sebeb-i maişeti vardur ve 
eyü nüsha yazar kitabet ile kefâf-ı nefs tertibine kudreti vardur. Mü’ellefâtı ‘adedde şad olur, yanında 
şi‘r ü inşâdan dem urılsa ğayrun kelimâtı mezkûr olmak bâbı sedd ü şadd olur. Be-her hâl bir yılda iki 
yılda bir bîmâr-hâne kayyumına buluşur darbu'Uhabtb zebıb diyü leti lüt bilür ve küllü dâhilin yenja‘ 
diyü ihtikândan çekmez zor. 

Eş‘âr-ı ü 

Şöyle şakla sırr-ı ‘ışkı tende cânun tuymasun 

Belki adın anma ağzunda zebânun tuymasun 

La‘lüni emsem olurdı derdüme emsem didüm 

Didi em mâ kimse bu râz-ı nihânun tuymasun (Âşık Çelebi, 2010: 742-743) 

LİVÂYÎ: Nâmı Hızrdur. İstanbul kuloğullarından iken tahşîl-i ma'rifet itmişdür. Hak budur ki 
bu matla‘ı kem degüldür. 

Nazm: Şöyle şakla sırr-ı ‘ışkı tende cânun tuymasun 

Belki adın anma ağzunda zebânun tuymasun (İSEN, 1994: 269) 


bk. Âşık Çelebi, 2010: 743. 
bk. MMKTYK, 1992: 31. 
bk. PERTSCH, 1889: 120-122. 

Mesnevî nazım şekliyle ve arûzun “mefâ‘îlün/mefâ‘îlün/fe‘ûlün” vezniyle 
yazılan eserin elimizdeki bu noksan nüshası 97 varak ve 2639 beyittir. 

Başı: 

“Ki tahkik eyleyiserüz biz anı 
Kıyâmetde diri her ins ü canı (v.l a ) 

Sonu: 

“Livâyî meşnevînün oldı şeyhi 
Unutsun Husrev ü Şirini Şeyhî” (v.97 a ) 

İstinsah Tarihi : 978/1570 

Müstensih : Mustafa 


İstinsah Kaydı 


: v_jjl *1)1 j jjk j ^_>USU 1 


Şairin: 


1 


“Livayı meşnevmün oldı şeyhi 
Unutsun Husrev ü Şîrîni Şeyhî” (v.97 a ) 


sözünden hareketle -mesnevilerde mutat olduğu üzere- söz konusu eserin başında 
tevhit, naat, methiye ve sebeb-i telif bölümlerinin bulunduğunu var sayar ve 
elimizdeki nüshanın da “Yâsin”in 12. âyetine kadar olan kısmının kopmuş 
olduğunu dikkate alırsak eserin baştan en az 20-30 varak eksik olduğunu 
söyleyebiliriz. Ayrıca “Yasin Sûresi”nin 35. âyetinden itibaren 7 âyetin (35-42) 
tefsir edildiği varaklar kopmuştur. Bütün bu noksanlar hesaba katıldığında eserin 
takriben beş-altıyüz beyit eksik olduğu tahmin edilebilir. 


Livâyî, bu eserde Müslümanlar arasında -namaz sûrelerinden sonra- en çok 
okunan Yâsin, Tebâreke (Mülk Sûresi) ve Amme’yi (Nebe Sûresi) sade bir üslûpla 
nazmen tefsir etmiştir. Sûreler tefsir edilirken önce Mekke’de mi, Medine’de mi 
nâzil olduğu, kaç âyet olduğu, sebeb-i nüzûlü gibi şeklî bilgiler verilmiş daha sonra 
da tefsire geçilmiştir. Ayetlerin bazen meâlen çevrildiği bazen de değişik 
müfessirlerden nakiller yapılarak yahut konuyla ilgili hikâyeler anlatılarak ayrıntıya 
girildiği görülmektedir. 


Livâyî’nin esere ne ad verdiğini bilmiyoruz. 


“Tamam oldı nizam-ı nazm-ı tefsir 
N'ola şeh sadrı olursa ana yir 


Olıcak dürr-i nazmum şaha manzür 
İlâhî hazretinde eyle ma‘zıır 
Bu dürr-i nazmı gördükde o sultân 
Düri ‘aks-i la‘alden eyle mercân” ( v. 97 a ) 

beyitlerinde geçen “nazm-ı tefsîr” yahut “dürr-i nazm” ifadelerinden biri eserin adı 
olabilir mi? Yoksa bu ifadelerin mânâsı mı kast ediliyor? Bu konuda kesin bir şey 
söylemek zor. 

Biz bu makalemizde adı geçen eserin Yâsîn tefsiri kısmını (v. l a -41 b /1136 
beyit) sunuyoruz. 


[v. l a ] 

5 

Ki tahkik eyleyiserüz biz anı 
Kıyâmetde diri her ins ü canı 

Meh-‘izârunla iy la‘l-i MesThâ ? 

Ki mürde dilleri kıluruz ihya 

Ki anlardan yazaruz şağ eğer çeb 
İlerü virdügi a'mâlini hep 

Dahi ardında koyup gitdügüni 
Eğer hayr u eğer şerr itdügüni 

5 Dahi adımların itdüm nüvişte 
İderler râh-ı mescide gidişte 

Rivayet eyler ü dir Ibn-i ‘Abbâs 
Müfessirler emlri server-i nâs 

Sebeb bu âyettin budur nüzüli 
Fürti'ın anladur bunun uşııli 

Ki bir kavmün Medine mescidine 
Irağ olmışdı râh ol ehl-i dîne 

Dilediler kılalar terk-i mesken 
Ki hâzır olalar mescide erken 

10 Ve nektüb âyetin Hak itdi irsal 

İder mâ-kaddemü âşârahüm dâl 

Yazaruz anlarun her adımın biz 
Ki mahv olmaz eyü yolda olan iz 


5 Eserin, “Yâsin" tefsirinin 12. âyetine kadar olan kısmı kopmuştur. 

Dilersen rah-ı mescide sevabı 
Irağ olmağımış anun şavâbı 

Dahi buyurur ol fahr-i risâlet 
Haber virürem olsun size hüccet 

Anunla mahv ola ‘isyânlarunuz 
Salâha meyi ide tuğyânlarunuz 
[v. l b ] ' 

15 Dahi mertebenüz dir ola yüce 
Anunla dürişesiz irte gice 

Ol oldur ışşıda şovukda dâyim 
Vuzfı idüp olun mescidde kâyim 

Ki bir vakti edâ itdükde bı-kem 
Olasız muntazır bir vakt içün hem 

CKf çM fı>- cPİ 

Dahi her nesne kim hayr u eğer şer 
Ki yazduk levh-i mahfuz içre ezber 

Ki bizden olmadı hiç nesne mahfl 
Ki müstevfâ ‘ulûmum oldı vâfl 

20 Ki mahfl olmadı hiç nesne bizden 
Degül her ‘ilme vâkı‘ kimse sizden 

Ü&frlA- il AjjJil! 1 Oj-v3İj 

«S „ ^ o ' o S > o 

Ki yani yâ Muhammed kıl beyânı 
Ki Mekke kavmine bir bir olanı 

Ki Antâkıyye kavminün misâlin 
Beyân it anlara ne oldı hâlin 

CemT‘i yirlere virdük peyember 
Ki anlara da göndürdük iki er 

Pes ol kavm anlara inanmadılar 
Helâk oldılar âhir sanmadılar 

25 Hikâyet kavm-i Antâkıyye bir gün 
Ki oldı hâli anlarun diger-gıın 

Meğer ‘îsâ peyember ol zamanda 
Dine davet iderdi halkı anda 

[v. 2 a ] 

Şalup ashabını her bir bilâda 
Varun din ögredün dirdi ‘ibâda 

Ki Antâkıyyeye göndürdi işnân 
Birinün adı Yahya biri Şevbân 

Meslhun tâ ki ol iki rasfıli 
Bularun uğradı bir yire yolı 

30 Ki şehrün yöresinde ol giderdi 
Meğer ol arada koyun güderdi 

Selâm itdiler ol plr-i ‘azize 
‘Aleyk aldı bulardan size size 

Didi anlara kim ne kişilersiz 
Ki kandan gelüben kanda gidersiz 

Eyitdiler biz aşhâb-ı MesThüz 
ŞahThüz sözlerümüzde faşlhüz 

Bu şehre geldük uş olursa rağbet 
Ki halkın idevüz hak dine davet 

35 O pir eytdi bu söz kim dersiz iy cân 
Ki var mıdur bu davânuza burhân 

Didiler vardurur budur ‘alâmet 
Du‘âmuzla bulur her hasta sıhhat 

Dahi gözsüzlerim gözin açaruz 
Du‘â-yı hayr ile şerden kaçaruz 

Dahi ebraşları şağ eylerüz biz 
Siyeh-baht olanı ağ eylerüz biz 


O pir eytdi gelün imdi hemandur 
Benüm bir oğlanum var çok zamândur 

40 Yatur ol hasta vü dermande her an 
Kimesne itmedi derdine derman 

Gelün evvel ana eylen müdâvâ 
Ola kim anda sabit ola dava 

[v. 2 b ] 

Varup üstine kıldılar du'âlar 
Hemân dem sağ olup buldı safalar 

Ki dir ba'zılar ol pir idi a‘mâ 
Du‘â itdiler anda oldı bina 

O pir oldur HabTb adıyla Neccâr 
Ki can u dilden oldı anlara yâr 

45 Yayıldı bunlarun ahbârı şehre 
Gelen yanlarına olurdı behre 

Nice şayruları sağ eylediler 
Ki bu davayı iblâğ eylediler 

Nice gözsüzi blnâ eylediler 
Nice derde müdâvâ eylediler 

Çü bunlar buldılar ol yirde şöhre 
Yetişdi bu haberler şâh-ı şehre 

Didiler geldi şehre iki cânlar 
Ki da‘vâ-yı nübüvvet eyler anlar 

50 Ki davet eyledi anları sultân 
Ne kişilersiz eydün didi iy cân 

Didiler ‘İsi vü nefh-ı Hudânun 
Biz aşhâbmdanuz ol muktedânun 

Ki geldük kim olavuz size devlet 
İdevüz cümlenüz hak dine davet 

Şu bütler kim işitmez dahi görmez 
‘İbâdet idene hiç nef‘i irmez 


Sizi men' itmeğe geldük biz andan 
Sözümüz arıdur bizüm yalandan 

55 Bu sözleri işitdi çünki sultan 

O dem toldı ğazabdan gözleri kan 

Eyitdi siz meğer kim câdularsız 
Sihirle halkı azdurmak dilersiz 

[v. 3 a ] 

Buyurdı bunları dögdiler ol dem 
Şaç u sakallarını yoldılar hem 

Tutup gezdürdiler şehri ser-â-ser 
Didiler câdularmış bu erenler 

Sözine itmesün kes i'tikâdı 
Bularun fitne imiş çün muradı 


60 Pes andan bend ü zindan eylediler 
Elem-bTn ü perişan eylediler 

Yetişdi bu haber ‘İsâya nâgâh 
Ki beste olduğını anlara râh 

Birisin dahi göndürdi_ol hümâyun 
Ki adına anun dirlerdi Şem un 


Nitekim buyurur Kur’anda Hadi 
Ol ikiden bu şâlişdür muradı 


f. ' İ * s ' , s o s ' 

öjESıy# Li! 

Ki ya'nl takviyet virdük ikiye 
Üçünci birle pes işler bekiye 


65 Çü Şem‘un toğrı varup girdi şehre 
Ki zindan kapusmda tutdı behre 


Didi zindancıya ol var mı destur 
Taşadduk eyleyem zindanda mestur 


Virüp zindancı ol dem ana destur 
Ki girdi içerü ol şem‘-i pür-nîır 


Virüp etmek uyuyanın uyardı 
Ol iki kişinün katma vardı 

Sorup anlara didi n'oldı ta‘l!l 
Ki benzer eylemişsiz katı ta‘c!l 

70 Sehivdür eylemişsiz çün ticare 
Gerekdi bunlara itmek mudâra 

[v. 3 b ] 

Sizün temşilünüz benzer ki şuna 
Ki bir hâtûn kişi uğradı buna 

Ki ‘ömrinde bir oğlancuk toğurmış 
Büyüse diyü tiz tiz iver imiş 

Ta'âma henüz öğrenmedin oğlan 
Virüp etmek turukmış bağrına kan 

Satılmamış kumaşı kâsid olmış 
Bu ta'cll ile fikri fâsid olmış 

75 Sizün de işinüz dönmiş ana çün 
Yatun şabr eyleyüp siz bir iki gün 

Ki sultân ile ben varup olayın 
Ola kim âşinâ düşem varaym 

Dilerse Hak sizi ben bu belâdan 
Halâs idem unutmanuz du adan 

Çıkup zindândan ol şâhib-firâset 
Varup büt-hâneye itdi ikâmet 

Ki cem' olmışdı anda çok halâyık 
Kimi mest ehl-i küfrün kimi ayık 

80 Girüp Şemun dahi turdı tapuda 
Tazarru' eyleyüp vardı sücîıda 

Büte tapar şanurdı gören ilden 
Bu hod Hakka niyâz eylerdi dilden 

Deyirden çıkdı girdi şehre ol yâr 
Ki şağ oldı deminden nice blmâr 

İdüp bir nice i'câz anda izhâr 
Veli peygamberin dimezdi zinhâr 


Şu denlü oldı ki ol bende-i Rab 
Katında oldı sultânun mukarreb 

85 Mudara ider idi halk ile ol 

Ki buldı ‘akıbet sultâna râh ol 

[v. 4 a ] 

Meğer sultân didi ŞemTına bir gün 
İki kimse gelüpdi senden önden 

Bu sen gösterdügün cümle kerâmet 
Ki anlar dahi gösterdi tamâmet 

Veli iy plr-i dânâ ol cüvânlar 
Nübüvvet davlsin iderdi anlar 

Bizüm dlnümüze bâtıl didiler 
Gelün olun bize kâyil didiler 

90 Tutup ben dahi itdüm bend ü zindân 
Yaturlar bend ü zindân içre el-ân 

Didi ŞemTın ana iy şehryâr! 
Buyursan görsevüz anları bâr! 

Ol ikiye görelüm n'oldı hüccet 
Ki eylerlerdi da‘vâ-yı nübüvvet 

Varup zindândan ol iki rasfıli 
Getürdiler o dem buldı vuşııli 

Didi ŞemTın sizi kim itdi irsâl 
Ki eylersiz bu resme kil ile kâl 

95 Didiler bizi göndürdi o Bâr! 

Ki işlâh idevüz biz bu diyârı 

Didi vaşf eylen anun şân u zâtın 
Nedür Tanrınuzun eydün şıfâtm 

Didiler Tanrımuz her mümkinâtı 
Yaratdı kün dimekle kâyinâtı 

Virür mahlûka rızkın eylemez aç 
Ki sen de görmek istersen gözün aç 


Anun hükmine kimse mani 1 olmaz 
Nice dilerse işler dâfi 1 olmaz 

100 Didi Şem‘un ne hüccet birle dirsin 
Bu da‘vâ-yı nübüvvet kim idersin 

[v. 4 b ] 

Didiler hastalan eylerüz şağ 
Du‘âya mâni' olmaz bend ile bağ 

Baraşlara şifâ virür du'âmuz 
Revâdur dergeh-i Hakda recâmuz 

Didi Şem‘ün anı ben de bilürem 
Ne kim siz küdunuz ben de kıluram 

Yine bunlar didiler iy vefâdâr 
Bizüm bir özge dahi fennümüz var 

105 Kıluruz dahi gözsüzleri gözlü 
Dahi şol söylemez dilleri sözlü 

Didi ŞemYın bulara gözsüzün ger 
Ki görmezken olursa gözi görür 

Dileyem sizi şehden idem âzâd 
Bu ğamgln gönlünüzi eyleyem şâd 

İşidicek bular bundan bu sözi 
Bir oğlan buldılar yoğıdı gözi 

Dahi ol tıflda iy nlkter hıı 
Ne ğamze var idi anda ne ebrîı 

110 Bir iki gilve düzetdiler elden 
Ol iki merd-i dânâ âb u gilden 

Gözinün yirine kodılar anı 
Du‘âya açdılar dest ü dehânı 

İki göz virdi Hâlık ana bl-şek 
Kamusmun gözinden oldı yigrek 

Didi ŞemYın bunı ben de bilürven 
Getürdiler bir anun gibi oğlan 


Du‘a itdi heman-demde ol a‘ma 
Ki nâ-bTnâ iken ol oldı blnâ 



115 Bular didi yine biz bilürüz hey 
Du‘â ile ölü olanları hay 

[v. 5 a ] 

Didi Şem un diri kılmak ölümden 
Benüm ol mu‘cize gelmez elümden 

Eğer siz idesiz bu resme şan‘at 
Sizi sultândan eyleyem şefâ‘at 

Didiler anda şaha ba zı huddâm 
Ki bir meyyit yidi gündür yatur tâm 

Meğer ğâyibdemiş anun babası 
Tavakkuf eylemiş âl u abâsı 

120 Buyurdı şeh o meyyit oldı hâzır 
Çü bunlar oldılar ol lahde nâzır 

Du‘â eyledi anlar anda yek-fen 
Biri ihfâ ile ikisi cehren 

Dirildi ol ölü ol demde fi'l-hâl 
Ki şordılar o dünyâdan nedür hâl 

Didi ol yidi gündür ölmişem ben 
Cehennem olmışıdı bana mesken 

Bu yidi gün içinde emr-i hâdT 
Bana gösterdi yidi dürlü vâd! 

125 ‘Azâb oldı bana çok her birinde 
Bu yidi vâdinün her bir yirinde 

Yidinci vâdide cânumı nâ-gâh 
Bağışladı yine cismüme Allâh 

Didiler bana ol dem bak yukaru 
Açılmış göklerün kapusı kamu 

Ki gördüm anda ben bir nev-cüvânı 
Elin aşağa uzatmış o cânl 

Bu üç kişiye ol eyler şefâ‘at 
Budur ol dünyeden hâl ü hikâyet 

130 Didi şeh ben iki görürin anı 
Sen üç didüklerünün biri kanı 

[v. 5 b ] 

Didi birisi Şevbân biri Yahya 
Birisi ol üçün Şemun-ı ‘İsa 

Bu üç beni şaçumdan çekdi aldı 
Çıkardı oldan ol od anda kaldı 

Açup gözümi irişdüm murada 
Ki gördüm ben beni işbu arada 

Hemân dem didi Şemun şaha anda 
Getürsünler buyur bütleri anda 

135 Gelüp anlar da itsün mürde ihya 
Ki mülzim olmayalum biz de şaha 

Didi sultân buna iy merd-i dânâ 
Bütün ağzı dili yok olsa güya 

Gözi yok kulağı yok anlarun ya 
Ölüyi nice kılsun anlar ihya 

Didi Şem‘Cin o dem bu kişiler pes 
Çü hak söyler imişsin sen sözi kes 

Uyup bunlara gel olğıl müselmân 
Olasın tâ ki bunda anda sultân 

140 Bana senden direm kayku degüldür 
Peyemberdür bular câdîı degüldür 


Çü böyle diyicek Şem‘un-ı bi-bak 
Didiler bes o dem ol kavm-i nâ-pâk 

Bir imişsiz meğer siz ittifak! 

Bizi ızlâl içün idüp yarakı 

Degülsiz belki siz peygamber-i hak 
Ki âdem oğlanısız siz de ancak 

jjJİ Uj IİİL VI pil U \J\J 

Degülsiz didiler illâ meğer siz 
Ki bizüm gibi siz de bir besersiz 

[v. 6 a ] 

145 Ki Tanrı vahy indürmedi size 
Yalansız söylemenüz anı bize 

di^Sull Ul ^JİJu blj 

5~dı ’^yd ı vı ıŞU uj 

Didiler biz size bilür o Rahman 
Ki peygamberliğe geldük atup can 

Bize vâcib budur fermanın anun 
Ki iblâğ idevüz Kur’ânın anun 

Size lâyık budur tasdik idesiz 
Bize teb‘iyyeti tahkik idesiz 

İdesiz cânunuz dıızahdan âzâd 
Ki gamdan kurtuluban olasız şâd 

£ T, 

Üj - la > Ljl l_jili 

150 Didiler anlara ol kavm-i mahrum 
Sizi biz ğâyet ile görürüz şıım 

Uğursuzsız yaramaz bed-kademsiz 
Ki başdan ayağa derd ü elemsiz 

Nitekim geldünüz sizler bu şehre 
Bulunmaz oldı bunda zâd u behre 


Ki sağlık gitdi geldi hastelikler 
Ferâhı gitdi geldi bestelikler 


I j 4 : '• ~ (5-i 
pJl Olû^ l-Lo 


Eğer bir yirde siz turmazsanuz dek 
‘Azâb ider size bu cümleden pek 

155 Bu resme nice sözler ehl-i zünnar 
Didiler taşa diküp eylerüz dâr 

J. S } s 

1 jJli 

[v. 6 b ] 

Didi bu üç rasîıl anlara ol dem 
Ki şümlıklar sizünle oldı bâ-dem 


İçünüz taşunuz memlu olupdur 
Ki küfr ü buğz u kibr ile tolupdur 


' > * f 0 ' 0 * * * ' 

OjijJj, Çj» pil Jj ’Ji) 


Nasihat itdügümüz çün size biz 
Bize ak oldunuz iy kavm-i nâ-çlz 


Ki hak söyledügümüz çün size biz 
Bizi ol ma‘n!den siz şîım görürsiz 


160 Ki bizde şumluk yok sizdedür bil 
Sizi bu küfrünüz itdi mu‘allil 


Çü bir tayifesiz hüsran içinde 
Ki hadden geçdünüz ‘işyân içinde 


i\sr) 

\b jıî 

j \JA jiSdLlj M 


Ki ol merd-i Habib adıyla Neccar 
Segirtdi geldi şehre köyden ol yâr 


Didi iy kavm olun bunlara tabi' 
Ki bunlar istemez sizden menâfi' 


Bu mürseller dilemez sim ile zer 
Ki size toğrı yol göstermek ister 

165 Dahi dir anlara Neccâr-ı sâdık 
Çü halk itdi beni hallâk-ı hâlık 

Ne oldı bana kılmayam ‘ibâdet 
Ana eyler rucü'ı cümle millet 

[v. T] 

Bu sözi ‘arz idüp dâyim o dm-dâr 
Ki bunlara mu'âvin oldı hem yâr 


Ki kendü hod olupdı mü’min-i evvel 
‘İbâdet h v ânma şunmışdı ol el 

Jl jij-4 üj. 4-gJl 4_j 

C , * ', , y ' y 

jjUio Mj kui M y~Â>' 

Ki ya‘nl Tanrınun gayrı bütâna 
‘İbâdet mi kılayın ol mekâna 


170 Eğer Tanrı bana iderse mihnet 
Bana bütlerden irişmez şefâ'at 

Didi Neccâra ol kavm-i bed-efal 
Bu câdıılar seni de itmiş ıdlâl 

Seni döndürdiler kendülerine 
Ki benzer hülarun hep hülarına 


Girü gel dinüne dön yohsa zinhar 
Seni de eylerüz anlarla ber-dâr 


Didi Neccar-ı sadık anda ol dem 
Bu âyet ma‘nişin bl-bâk u bl-ğam 

^ Bl ^ 

175 Dönersem ger sizün ben dinünüze 
Sizün iy kavm-i şüm âylnünüze 


Ben azmışlardan olurın hakikat 
Size de dlnünüze dahi la‘net 


jc—U)l ^jj 


Kodı kafirleri Neccar-ı ‘irfan 
Didi mürsellere iy ehl-i imân 


Ki siz tanıklık idün bana ruşen 
İnandum birliğine Tanrınun ben 

[v. 7 b ] 

Ki cân u dilden oldum ben müselmân 
Benümçün diyesiz siz ehl-i imân 

180 Bu Neccar ol Habib-i pire dirler 
Ki şehre geldüginde ol iki er 

O mürseller buna tuş olmış idi 
Bununla başları hoş olmış idi 

Bunun bir oğlı vardı hasta malul 
Du‘â ile şifâ bulmış idi ol 

Müselmân olup olmışdı selâmet 
Girüp bir ğâra eylerdi ‘ibâdet 

İşitdi mürsellni nâ-geh ol yâr 
Ki her birini itmişler giriftâr 

185 Halâs itmeğe geldi bunları ol 
Veli kurtulmağa el virmedi yol 

Bunı da tutup ol yüzleri kara 
Demür mlh ile kakdılar divâra 

Ol iki mürseli idüp bahâne 
Orada itdiler taşa nişâne 

Şehld oldı ol iki mürsel anda 
Ki şimdi ‘Iş u nîış eyler cinânda 

HabTb ol yirde kim çekerdi derdi 
Behişt ârâyışm seyrân iderdi 

190 Hudâ eydürdi ana inne erine 
Hitâb-ı irci‘T iy mutma’inne 

Didi gel gir cinâna çık buradan 
Ki kurtul cümle derd ile belâdan 


[v. 8 a ] 


Ki kurtul gel bu dünya zahmetinden 
Alabildükçe al Hak rahmetinden 

i tj Jli 

JtJ Jl y* ^ 

Didi ol demde Neccar anda iy kaş 
Benüm olsaydı sıırum ehlüme faş 

Beni yarlığaduğm pâdişâhum 
Hem ikram itdügin bana İlâhıım 

195 Bana kavmüm hileydi n'oldı ihsan 
Ki anlar da olalardı müselmân 

Bulup rahmet olur idi mukarrer 
Duhııl-i cennet anlara müyesser 

Bu sözi çün Hablb eylerdi tekrar 
İşitdiler anı ol kavm-i küffâr 

Ki yir yir taş urup ol bend ü bağa 
Düşürdiler anı andan aşağa 

Bırakdılar ayak altına anı 
Bağırsaklarınun çıkdı olanı 

200 Şu denlü depdiler ol din erini 
Ki rlze rlze idüp her yirini 

Ol eydürdi İlâhi bunlara sen 
Hidâyet nürın eyle şem‘-i rıışen 

Bular bilmezlüginden cevr iderler 
Bana kendülerine cebr iderler 

Çıkınca ruhi ol plr-i ‘azlzün 
Sözi bu oldı ol ehl-i temlzün 

Buna anlar iderlerdi cefâlar 
Bu anlar içün eylerdi du‘âlar 

205 Zirâ âyini budur evliyânun 
Dahi ‘âdetleridür enbiyânun 

Bularun olmadı kin tutma kâmı 
Bular almaz ‘adlıdan intikâmı 

[v. 8 b ] 

Ki ehl-i din olan ehl-i km olmaz 
Hem ehli kin olan ehl-i dîn olmaz 

Rasulu'llah içün dir ehl-i ahbar 
Uhud çenginde bir dişini küffâr 

Şıyup başın şikâf itdiler anda 
01 eylerdi du‘âlar ol zamanda 

210 İlâhi sen bu kavme it hidayet 
Dir idi bunı ol kân-ı şefâ‘at 

Bular hileydi itmezdi cefâlar 
Bana eylerler idi çok vefâlar 

Şehld itdi bu Neccârı çü küffâr 
Hemân Cebrâ’ile emr itdi Kahhâr 

Tutup ol şehri iki kapusmdan 
Ayırdı yirlerini yapusmdan 

Şu bir kâse gibi çalkadı anı 
Ki virmedi birisine âmânı 

215 Ki na‘ralar urup haykırdı çâlâk 
Kamusı bir uğurdan oldılar hâk 

ya Ojsfcfî bljjl 

US” LoJ ya y* 

Ki ya‘nl kavm-i Antâkıyyeye biz 
Ki cünd indürmedük gökden bilün siz 

Şehld oldukda Neccâr-ı HabTbT 
Şonmda eyledük biz bu ‘aclbi 

Ki yokdur cünde benüm ihtiyâcum 
Dilersem alurın düşmenden öcüm 

Bir üyezle helâk eylerin ân! 

Ki Antâkıyye kavmi gibi anı 

220 Ki bir haykırmasıyla Cebra’Tlün 
Helâk oldı kamusı cümle bilün 





lilİ 


Helak iden degül anları illa 
Ki bir haykırması CibrTlün amma 


Ki na-geh eyledi bir sayha bi-bak 
Helak olup kamusı oldılar hâk 

0 C 0 _ 

Jj-ij ^ L j^- e ' bj 

D Si 

İy hasret ol ‘ibâda itdi ‘işyân 
Kıyâmetde olalar ehl-i hüsran 


Ki istihza ide peygamberine 
PeşTmân olup ol günde yirine 

225 Fe-emmâ eylemeye sfıd u fâde 
Bula her biri cürminden ziyâde 

jjjJLÎI ^y> IjjJ çjt\ 

i ^1 

Ki ya‘n! görmediler mi ki bunlar 
Helâk itdük nice nice karınlar 


Çü bunlar ilerü hep oldılar çok 
Ki gitdi bu yana gelmezler ayruk 

LbuJ ^J-S” 0İ3 

Ki ya‘n! cümle halk ola muhakkak 
Katumuzda bizüm mahzür-ı mutlak 

Eğer hayr u eğer şer hep cezâsm 
Bulalar her neyise mâ-‘âdâsın 

230 Buyurur hazret-i fahr-i dü-‘âlem 
Ve şallâ'llâhü ‘aleyhi ve sellem 

Ki sizden kalmaya hiç kimse illâ 
Su’âl ide ana Allâh ta‘âlâ 

[v. 9 b ] 

O hâletde Hak ile ara yirde 
Ne tercüman ola anda ne perde 

Göre a‘mâlini şağ u şolında 
Tamu odın göre baka yolında 

Su’âl ide o dem beş nesneden Hak 
Nedür ol beş nazar eyle onat bak 

235 Diye ne yirde itdün ‘ömri fâni 
Ne nesnede çürütdün di cüvânl 

Neden kesb eyledün mâlunı diye 
Neye şart eyledün hâlüni diye 

Dahi ‘ilmünle ne itdün ‘amel sen 
Ki sen kimünledün senünledüm ben 

Seni ne nesne aldadı di hüccet 
Ki bana itmedün anda ‘ibâdet 

Tutalum yine biz söz başına yol 
Diyelüm anı kim size gerek ol 

240 Bu aşhâb-ı kurâyı itdi kışsa 

Hak anunçün alasın sen de hişşe 

Bu âyâtı anunçün virdi Settâr 
Iderler birliğine cümle ıkrâr 

' > a ' ^ 0 o ' 

Olur birliğine bu Tanrınun dâl 
Kılur ölmiş yiri ihyâ o fa“âl 

Bitürür dahi yimişlerle dâne 
Dahi otlar bitürür dâne dâne 

Bitürür dahi envâ‘-ı şükııfe 
Kokarlar kavm-i Basra ehl-i Kııfe 



245 Ki yirler o yimişden nev‘-i insan 

Hem otlar yaprağından ba z-ı hayvan 
[v. 10 a ] 

N ^ I 

Ki ya‘nl yir yüzinde nice bostan 
Yaratduk yiyeler eşmârın insan 

Akıtduk anda bir nice ‘uyıını 
Halayık içeler anun şuyum 

Yiyeler ol ta‘âmmdan olanı 
Ki elleri ile düzdiler anı 

Kimi anun ‘ineb kimisi ‘unnâb 
Kimi hurmadur anun ba‘zı dıışâb 

250 Ki ya‘nl biz yaratduk bunca ni‘met 
Ki şükr itmez mi anlar kanı gayret 

Hakun birliğine eyler delâlet 
Kıyamet günine dahi bu âyet 

Kurumış yirlere virür hayâtı 
Ider tâze matarla her nebâtı 

Dahi güz olıcak kurudur anı 
Ölü gibi komaz cisminde cânı 

Delil oldı bu ana kimse mâni' 
Degüldür hükmine emrine dâfi‘ 

255 Her işde hükm ider nice dilerse 
Ana âsândurur her ne iderse 

Veziri yok şeriki yok o şâhun 
Güvâhıdur bu sözler ol İlâhun 

Ki zehr-i zemherîrle rîıy-ı her-câ 
Kararup yanmış iken eyler ihyâ 

Baharun faşlım ol tahir ü pak 
Bu arz-ı meyteye kılduğı tiryak 
[v. 10 b ] 

Delâletdür kıyâmetde bu âyât 
Diri olduklarına cümle emvât 

260 Buyurur ol Rasııl-i fahr-i ‘âlem 
Ki urur yarası olana merhem 

Kaçan kim görsenüz faşl-ı baharı 
Kıyamet günin eylen yadigâr! 

Ne hoş benzer kıyâmet gün ine ol 
Ki teşbih olduğma budurur yol 

Ki bir kaç vech iledür ana ta'blr 
İdelüm her birin tahrir ü takrir 

Budur evvelki vechine işâret 
Ki yir altmdağı olan nebâtât 

265 Bahâr olsa gelür cümle zuhııra 
Kimi mâra ğıdâdur kimi mııra 

Kıyâmetde dahi budur hikâyât 
Vücuda geliserdür cümle emvât 

İkinci veçhe bu oldı işâret 
Bahâr itmek murâd itse irâdet 

Kime râhat olur bu kime mihnet 
Buna benzer hemân rîız-ı kıyâmet 

Kimine şâdlıkdur kime ğuşşa 
Alur bu behreden her kişi hişşe 

270 Üçünci veçhe budurur işâret 
Ki idrâk eyle sözi anla hikmet 

Şular kim oldılar yazın fütâde 
Ta'âmın yâbis itmişdür şitâda 


Bahar olsa olur dürlü sebebler 
Belürür gövdede kahr u cerebler 

Uyup nefsine kim yirse haramı 

Dahi her şübhelü olan ta‘âmı 

6 

[v. ll a ] 

Ki ya‘n! âdemün oğlanlarını 
Gemide şaklaruz olanlarını 

275 Ki ol fülkün ne eli var ne payı 
Ki anun rüy-ı derya oldı câyı 

Egerçi canı yok deryada gezer 
Ki cânlu gibi şu içinde yüzer 

Ki olur bir mahalde şöyle kalur 
Ki on günlük yolı bir günde alur 

Delil oldı dahi şol nesneler siz 
Olara merkebünüzdür binersiz 


Kiminün yirsiz etin kimine yük 
Urursız üstine küçük ya büyük 

280 Şol üştür gibi dahi fil eğer at 

Eğer gevdür eğer büzdür eğer şat 


Bular gibi tüvanger canavarı 
Musahhar eyledi size o BârT 

V. \ , g ' ' , o a f % a 

Eğer dilersevüz biz anları gark 
Idevüz itmeye kimse birin fark 


Ki ya‘m anlarun mürdelerine 
Irişmeye ‘inayet hiç birine 


Meğer kim girü bizden ola rahmet 
Ki anlardan ola ta’hlr ü zahmet 


285 Koyavuz bu cihanda biz o canlar 


6 Buradan itibaren 7 âyetin (35-42) tefsir edildiği varaklar kopmuştur. 




25 


Liuâyî’nin Manzum Yasin Tefsiri 


Ecel vaktine dek yüriye anlar 
^ U \jjj\ ISI j 



Buyurur ya‘m ol hayy u tüvana 
O ‘allâmü'l-ğuyûb ol ferd-i dânâ 
[v. ll b ] 

Kaçan dinilse kâfirlere sözden 
Ki korkun önünüzden sonunuzdan 


Hudadan ola kim rahmet bulasız 
Ki anunla Haka lâyık olasız 

Ne denlü itseler böyle nasihat 
Kabfıl itmezler anı ehl-i şirket 


290 Didügi mâ-beyne eydiküm esbak 
Ki cürm-i mâzlye ıtlâk ider Hak 

Ve mâ-halfek didüginden murâdı 
Ki müstakbel vebâlidür o HâdT 

(S-frjj spbi p-fc-i'-’ 

Buyurur ya‘ni kim ol ferd-i vâhid 
Olur davâtına âyâtı şâhid 


Ki gökden gelmeye budur işaret 
Hakun âyetlerinden hiç bir âyet 


Eğer birdür eğer bindür eğer yüz 
Ve illâ anlar andan döndürür yüz 

llUl ISIj 

295 Kaçan mü’minler eytse ehl-i küfre 
Ki ya‘n! size Hakdandur bu behre 

Taşadduk eylen ol nesne ki Allah 
Size virmişdürür rızkından ol şâh 

Pes ol kâfirler itdiler ta amı 
Virelüm mi bize lâyık ola mı 

Şu kimselere kim Allâh ta‘âlâ 
Dilese anlara eylerdi i‘tâ 
[v. 12 a ] 

Bilürsiz siz ki bize Tanrı virdi 
Varun size de virsün Tanrı vir di 

300 Size çün Tanrınuz virmedi nâm 
Ya biz nice virelüm size anı 

Siz azğunlarsunuz kim rîız idersiz 
Kodunuz Tanrıyı bizden dilersiz 

Bu sözde vech-i telbls ile anlar 
Bu nev‘a didiler nice yalanlar 

Ki infâk itmeyelüm diyü küffâr 
Didi mü’minlere bu resme güftâr 

Hitâb eyleyüp eydür Hak ta‘âlâ 
Dalâlet sizdedür iy gebr ü tersâ 

305 Taşadduk itmeyelüm diyü hüccet 
İdersiz mü’minlne böyle ‘illet 

O mü’minler recâ itdügi sizden 
Ki ma'nlde dilerler anı bizden 

Ki zlrâ size de biz virürüz rîız 
Ki yir içre giresiz her şeb ü rıız 

Haklkatde sizün de mâlunuz heb 
Benümdür dir ‘itâb eyleyüp ol Rab 

Didi kâfirlere ol ehl-i imân 
Taşadduk virüp olmazsız müselmân 

310 Kıyametde ne virürsiz cevabı 
İdicek Hak hitâb-ı müstetâbı 


Didi kafirler ol va'de kılursız 
Kaçan ola didiler ne bilürsiz 

Idüp kâfirlere Bâr! hitabı 
Ki mü’minler yöninden bu cevâbı 


Virüp bu ayetini itdi irsal 
Nice dilerse işler çün o fa‘al 
[v. 12 b ] 




Ki ya‘m buyurur ol bende-perver 
O kâfirler degüller muntazırlar 


315 Çü İsrafilün illa sayhasına 

Bu cür’et böyle bularun nesine 


İnanalar işidüp ol şayahı 
Ki bunlarun mesâ ola şabâhı 


Ki na-geh ire ol sayha bulara 
Uyurken h v âb-ı ğafletde uyara 

Huşümetde bular âzâr iderken 
Kimi şatu kimi bâzâr iderken 


Buyurur bir nişanında yine Hak 
Budur ma'nl me’âline onat bak 

320 Kıyâmet gelmeye ansuzda illâ 
Gele dir buyurur Allâh ta‘âlâ 

Dahi buyurur ol şâh-ı risâlet 
Ki şöyle ansuzm gele kıyâmet 

Ki hattâ bir kişi tavarların dir 
Şuvarur iken ol giç ola ya ir 



Ya kumaşın satarken ya terazıı 
Elinde nesne tutarken ola bu 

Dahi bir kişinün ağzında ni'met 
Yiye yürür iken kopa kıyamet 

325 Ki ya‘nl şöyle tiz kopa kıyamet 
Vaşıyyet itmeğe olmaya takat 
[v. 13 a ] 

Esenleşimeyeler birbiriyle 
Oğul ata ile ‘avret eriyle 

j er? 

Ki üç kerre unla ya‘ni kim şiir 
Ezel güninde böyle oldı mestur 

Şekilde bir karın gibidür ol şiir 
Turur İsrâfilün ağzında mahzur 

Eğer hayvan u sâ’irdür ger insan 
Ki şür içindedür bu cümleten can 

330 Olupdur muntazır ol şiir elinde 
Haki teşbih ider dâyim dilinde 

Ne vaktin kim ide emr ol tüvânâ 
Ki şiiri ür diyü Allah ta‘âlâ 

Hemân İsrafil üre şiiri ol dem 
Yirinde hare ide makdürı ol dem 

Yakın ola kaçan rüz-ı kıyamet 
Belüre halk içinde çok ‘alâmet 

Çok ola fısk ile halkun fesadı 
İdeler birbiri ile ‘inadı 

335 ‘İlim götrüle kalmaya ‘ameller 
Kılalar yok yire tııl-ı emeller 

Biri de her kişi ‘âdetleriyle 
Bu fâni dünyenün lezzetleriyle 

Batup gafletlere işlü işinde 
Yürürken her biri tuşlu tuşmda 

O dem İsrâfile hükm ide Allah 
Ki şiiri ür diyü emr ide nâgâh 

Ki İsrafil üre bir kerre şîırı 
Düşe halk heybetinden bir uğurı 
[v. 13 b ] 

340 Ola her birisinün zehresi çak 
Düşüp yüzleri üzre olalar hâk 

Yatarlar bir zaman b!-‘akl u bT-hüş 
Ola ol sayhadan her biri ser-hoş 

Birezdan gele ‘aklı başlarına 
Ki hayran olalar Hak işlerine 

Bakalar göklere turur yirinde 
Nücîımı yine sabit her birinde 

Yire bakup göreler iy karındaş 
Turur yirlü yirinde tağ ile taş 

345 Diyeler ra‘d imiş bu sayha illâ 
Katı olup bizi denk itmiş iyvâ 

Ki her birisi ola yine meşğııl 
Yimege içmeğe az u eğer bol 

Gelüp her biri yine bir araya 
Ki evvelki gibi bey 1 ü şirâya 

Karışup bir zamân virüp alalar 
Bu şîırun şavtını gayrı şanalar 

Zamândan sonra yine Hak ta ‘âlâ 
Ki İsrâfile emr idüp diye yâ 

350 Ki şiiri bir dahi ür diye üre 

O heybetden halâyık baka göre 


Ola göklerle yirler müteharrik 
Ki böyle eyleye anı muharrik 

İrişe zelzele arz u semaya 
Ki perrân olalar tağlar hevâya 

Ki gökler yarılup döküle encüm 
Tutulup ay ile gün olalar güm 

Denizler kaynaya yidi denizler 
Bir ola korkudan uça benizler 
[v. 14 a ] 

355 Soğulup gide ol da ol zamanda 
Ki bir katre şu kalmaya cihanda 

O heybetden ne varsa cümle mahlûk 
Helak olalar olup her biri yok 

Meğer ‘arşı götürenler kalalar 
Huda emr ide anlar da öleler 

Pes öle cümle kala dört ferişte 
Ki ol dördün biri Cebrâ’il işte 

O dördün birisi dahi Mika’il 
Birisi oldı İsrâfTl-i fâ‘il 

360 Birisi dahi ‘Azrâ’Tldür anun 
Melâ’ik-i mukarrebler olanun 

Pes emr eyleye ‘Azrâ’Tle Allah 
Diye al canın anlarun da nâgâh 

Pes ‘Azrâ’Tle de emr ide Kahhâr 
Ki sen dahi senün cânunı al var 

Döşeye bir kanadın altına ol 
Birisin dahi üstine o makbııl 

Ki zar u zar olup nâlân u giryân 
Diye bileydüm iy hükm issi sultân 

365 Ki cân acısını şarp olduğm ben 

Hiç âdem cânm almazdum bedenden 


Dahi bir kerre şöyle ide feryad 
İrişmeye anun feryâdma dâd 

Eğer mürde olan zinde olaydı 
Diri alemde bir kes kalmayaydı 

Helak olaydı feryadın işiden 
Revân olaydı canı her kişiden 

Pes ‘Azrâ’il dahi teslim idüp can 
Diri kalmaya yirde gökde bir şan 
[v. 14 | 

370 Hemân baki kala Allah ta'âlâ 
Fenası yokdur anun hergiz aşla 

Haberde şöyle gelmişdür ezelden 
Bu âyet gelicek ol lem-yezelden 

Ki ya‘n! her nefis tatsa gerekdür 
Ölümün şerbetin yutsa gerekdür 

İşidicek bunı cümle melâ’ik 
Eğer yüzdür eğer bindür eğer yek 

Sevinüp didiler çün şürb-i mevti 
Nüfııs ehli içermiş câm-ı fevti 

375 Çü bizde nefs yokdur ölmezüz biz 
Ölümden bâkümüz olmaya hergiz 

Hemân bu âyeti göndürdi Hâd! 

Ki gitdi bunlarun da ağzı dadı 




Helâk olsa gerekdür cümle eşyâ 
Hemân bâkl kala Allâh ta‘âlâ 

Feriştehler işidüp bu nişânı 
Ki bildi olduğm anlar da fâni 

Pes olup cümleten mahlûk mevtâ 
Ki andan sonra ol Allâh ta ‘âlâ 

380 Yiri gögi dürüp tomar idüp Hak 
Ala kudret yedine ferd-i mutlak 

Diye kanı benüm rızkum yiyenler 
Bana tâ‘at ‘ibâdet itmeyenler 

Kanı cebri olan ol münharifler 
Şıfât-ı kibriyâyı muttaşıflar 
[v. 15 a ] 

Kanı ol mülk benüm hükm ü hükümet 
Diyüp dava iden ehl-i riyaset 

pJl dlLJl ^ 

Diye bugün kimündür mülk kanı 
Girü kendü cevâbın vire anı 

JL^-IjJI 

385 Ki ya‘nl mülk Allâhundurur bir 
Durur kahhâr u kâhirdür o Kâhir 

Pes andan bu fenâ-yı dâr-ı ğaddâr 
Bakâsı olmayan dünyâ-yı mekkâr 

Yata kırk yıl kadar vTrân u hâli 
Pes andan sonra ol sübhânü ali 

Ki ‘arş altında bir deryâ-yı beyzâ 
Idüpdür kudretinden anı peydâ 

Şu ak süd gibidür ol bahr iy cân 
Ki dirler anun adın bahr-ı hayvân 

390 Tamâm kırk gün bir eksüksüz o sultân 
Ki yağdura o yemden yire bârân 

O hâk olmış bedenlerle sünükler 
Dahi ol çürümiş etler kemükler 

Bahâr eyyâmı vaktinde nebâtât 
Biter gibi biteler cümle emvât 

Dahi buyurur ol sultân-ı server 
Bedende cümleten çürür kemükler 

Ve illa üstüh u anı kalça tende 
Çürümez ba'zı a‘zâ gibi ten de 

395 Beden olur anun üstine bünyâd 
Ki böyle didi ol mümtâz-ı evlâd 
[v. 15 b ] 

Pes andan sonra ol Hallâk-ı mutlak 
En evvel eyleye İsrâfili halk 

Ki emr eyleye ol dem üre şfırı 
Yine ihya içün ehl-i kubıırı 

iiJlJl iûÇ jI 

Di kim iy çürümiş tenler sünükler 
Ve iy toprak olup yatan ilükler 

Diye kim iy der!de_olmış deriler 
Diye iy kendüden olan beriler 

400 Dahi diye iy şoğulmış tamarlar 
İy büzilmiş boyunlar ile serler 

İy tağılup yatan saçlar sakallar 
Turun iy tayman ayaklar eller 

İy deryalarda gark olan bedenler 
Ve iy toprak olan kuruda tenler 

Diye iy canavarlar kursağında 
Eriyenler şolında vü sağında 

Turun yukarı bugün ‘arz-ı ekber 
Olupdur cem' olun bir yire yek-ser 

405 ‘Arasat arzına varun emekdür 
Şoru ile hisâb olsa gerekdür 

Tura bu cümle mahlCıkât ol dem 
Şol uykudan uyanır gibi sersem 

Ki baş kalduralar ol demde her pâ 
Nitekim buyurur Allah ta‘âlâ 



--*0 ' ' ' ° ' ' 

Ki şiir ürülicek ya'nl halayık 
Ki mest olmış iken olalar ayık 
[v. 16a] 

Turuban merkadından vara mahluk 
‘Araşât arzına az u eğer çok 

, ı r , , _ , , 

410 Ki ya‘m eydeler iy vay bize 
Bizi kim olmış iken rlze rlze 

Bizi kim yatduğumuzdan kopardı 
Ki derman eylemişken bize derdi 

Ki zira ol çihil-sâl içre âyâ 
Guristândan ‘azâb götüre Mevlâ 


Ki ya‘m her birisi olup ihya 
Şol uyhudan uyanmış gibi ola 

Diyeler bizi kim eyledi bl-dâr 
Uyurken uyhumuzdan çâr u nâ-çâr 

415 Ki çünki hileler kopmış kıyamet 
İde her birisi yüz bin nedamet 


Bu ol va‘de günidür diyeler va 
Dimişdi bize Allâhü ta‘âlâ 

Diyeler dahi ol püsıde serler 
Ki gerçek dir idi peygamberler 

Olup sâ‘T ‘ilimde vü ‘amelde 
Kim eydür bazılar işbu mahalde 


Bu söz isnad olundı mü’minana 
Ki tevblh itmek içün münkirâna 
bil cJLS' jl 

420 Ki ya‘ni ol kabirden koparan halk 
Degüldür illâ İsrâfTlün ancak 

Ki bir şayhasıdur bir sayha birle 
Ölüp bir sayha birle girü dirle 
[v. 16b] 

Kamu mü’minler ü tersâ vü kâfir 
Katumuzda bizüm hep ola hâzır 

SUÂL 

Ne kurbiyyet ola Tanrı ta ‘âlâ 
Katında kâfire kim diye Mevlâ 

Ki bizüm katumuzda ehl-i küffâr 
Olalar dimede hikmet ne ihzâr 


CEVÂB 

425 Murâdı kurbdur kurb-ı hisâbı 
Dur Allâhun dahi kurb-ı ‘azâbı 


Degüldür ya‘m kim kurb-ı keramet 
Ki böyle didiigine budur ‘illet 


Arada vasıta olmaya aşla 
Şora her nesneyi Allâh ta‘âlâ 


i) D N1 Nj 


Bugün ya‘m kıyamet günidür hiç 
Kimesneye zulüm yok ir eğer giç 


Dahi görmeyesiz dir Hak ta‘ala 
Olan a'mâlünüze göre illâ 


430 Bileler bu ikinün muktezası 
Ne imiş ‘âmil olana cezâsı 

Ki zlrâ Hak ta‘âlâ ins ü perrl 
Yaratdı ‘akl virdi hayr u şerri 


Hayır işleyene hayr olacağın 
Ki bildürdi şer iden bulacağın 

Dahi virüp ‘ata eyledi Bari 
Her âdem oğlanına ihtiyarı 
[v. 17a] 

O kim hayr ihtiyar itdi rızâsın 
Bulur hayr itdügünün ol cezâsm 

435 O kim şerr ihtiyâr itdi cezâsı 
Ana göre olur âhir cezâsı 

Pes imdi her kişi hayr u eğer şer 
Ne kim itse cezâsını bulısar 

Ki hiç kimseye zulm itmez ezelden 
Nişân bu resmedür ol lem-yezelden 

ûj_j I j~>- oji (JUüU 

ûj_j I jS ı ojl 

Meğer günlerde bir gün içre Behlîıl 
‘Azimet eylemiş idi tutup yol 

Didiler ana kandandur gelişün 
Nedür bu yolda endişenle işün 

440 Eyitdi tamudandurur gelişüm 

Od almağıdı andan benüm işüm 

Velâkin bulmadum ben anda odı 
Ne odun vardurur anda ne düdı 

Didiler ne ‘aceb söz bu tamuda 
Had u pâyân olur mı anda oda 

Didi her kişi odı bundan anda 
Eliyle iltür arama yabanda 

Yine söz başına varalum irden 
Halâyık çünki turalar kabirden 

445 Baş açuk yalın ayak aç u ‘uryân 
Ciğer biryân u teşne dîde giryân 

Ki bin yıl anda ser-gerdân olalar 
Ki her birisi hayretde kalalar 

Veli mü’minlere bu elf olan am 
Ki bir sâ‘atca gelmeye ol eyyam 
[v. 17 b ] 

Rivâyetdür ki eyler ehl-i ahbâr 
Meğer ‘Âyişe-i ŞıddTka iy yâr 

Didi kim yâ Rasfıla'llâh ‘uryân 
Kopar mı anda ‘avretler de iy cân 

450 Eyitdiler beli ‘uryân kopalar 
Ne var ise kamu âl u abâlar 

Eyitdi ‘Âyişe giryân olup vâ 
Ki hâtûnlar olur ol günde rüsvâ 

Didi ana Rasülu'llâh-ı hâkim 
O gün yâ ‘Âyişe bir gündürür kim 

Kişi kendüyi ‘avret midür er mi 
Bilimeye dahi geç midür ir mi 

Bu kanda kaldı gayrı göre peydâ 
Didi ol muktedâ-yı ehl-i blnâ 

455 Yine söz başına idüp şurü‘ı 
Beyân eyleyelüm aşl u fürü‘ı 

Feriştehler alup halkı gideler 
Ki mahşer yirine hâzır ideler 

Olar kim dünyede şâlih ‘ameller 
Kılup itmişler idi hîıb emeller 

Olara ol ‘amel zenden ü erden 
‘İnân u zeyn ola ol sim ü zerden 

Bineler nîırdan bunlar burâka 
Varalar ger yakın u ger ıraka 

460 Varalar bl-elem mahşer yirine 
‘Atâlar ola Hakdan her birine 


Olar kim bed-‘amel olmışdı pişe 
Hemân bâr-ı girân ol dem irişe 

Uralar ol yüki arkalarına 
Süreler anları mahşer yirine 
[v. 18 a ] 

‘Amellerine göre her baş ayak 
Kimi yüz üstine kimisi yayak 

Sürüni sürüni mahşer yirine 
Varalar kim sevine kim yirine 

465 Pes andan emr ide hurşlde Bâr! 
Tuta başları üstinde karârı 

Ağır yük arkalarında dahi hem 
Ola dört yanları nâr-ı cehennem 

Yukarudan güneş aşağadan od 
Harâret bunları eyleye mahdüd 

Kimi biline dek kimi dizine 
Tere batup çıka dizi gözine 

‘Arak içinde kimisi ola gark 
Ki itmeye ‘arakdan kendüyi fark 

470 Teri yetmiş zirâ‘ yirden aşağı 
Giçe bu ola bunlarun turağı 

Pes ol gün gölge bulunmaya aşlâ 
Meğer kim sâyebân-ı ‘arş-ı a‘lâ 

Pes ol vaktde yidi dürlü tavâyif 
Alalar sâye-i ‘arşdan vezâyif 

Biri ‘âdil meleklerden ikinci 
Yigitlüginde anlar buldı genci 

Idüp tevbe kılup şâlih ‘ameller 
Bular ola bu ihsâna mahaller 

475 Üçünci mescide olup mülâzim 
‘İbâdet kılmağiçün ola kâyim 


Budur dördünci Tanrıçün erenler 
Biri biri ile dostluk idenler 

Beşincisi budur anun tahakkuk 
Ki mahfT ola virdügi taşadduk 
[v. 18 b ] 

Budur altıncı şu kim her cihetden 
Ola fariğ mahall-i ma‘şıyetden 

Utanup işlemeye ol günâhı 
Ki hâzır göre her yirde İlâhı 

480 Yedincisi budur anup günâhın 
Gözi yaş akıdup artura âhın 

Bu yedi tâyifeye Hak ta ‘âlâ 
Ki ‘arşı sâyesinde vire me’vâ 

Kala hâki halâyık bin yıl anda 
Ol ıssıda yanalar ol zamânda 

Pes andan bu halâyıkı süreler 
Karanlık bir araya irüreler 

Olar kim mü’min ü müslim olalar 
Ki bir sâ‘atda zulmetden çıkalar 

485 Ola her birisinün yüzleri ak 
Güneş gibi münevver ola âfâk 

Olar kim kâfir ü tersâ olalar 
Ki bin yıl ol karanuda kalalar 

Ki bin yıl olıcak andan çıkalar 
Olup her birisi yüzi karalar 

Pes andan sonra bu halkı süreler 
Kamu arz-ı hisâba irüreler 

O yirde on serâ-perde bulalar 
Ki her bir perdede bin yıl kalalar 

490 Dahi her perdede bir güne hem-vâr 
Su’âl ola bulara anda tekrâr 


Evel perdede hurmetden şoralar 
İkincisinde şehvetden şoralar 

Üçüncisinde atadan anadan 
Şora dördüncide âl u abadan 
[v. 19 a ] 

Beşinci perdeye çün el uralar 
O dem kuldan karavaşdan şoralar 

Hem akıncıda kavm u akrabadan 
Yedinci perdede rahm-ı sıladan 

495 Sekizincide şoralar hasedden 
Tokuzuncıda inkâr-ı ahaddan 

Onuncı perdede ğıybetden ola 
Su’âl itdükleri ol yirde kula 

Buları her ki şaklamış ola ol 
Ki bir sâ‘atde bunlardan bula yol 

Ki her kim bunda taksir itmiş ola 
Koyup toğruyı eğri gitmiş ola 

Kalup her perdede bin yıl olup zâr 
Olalar kendülerden cümle blzâr 

500 Süreler yine bu halkı oraya 
Bitileri okunduğı araya 

Ki bin yıl dahi ol yirde kalalar 
Kılalar bunlara cevr ü cefâlar 

Yesârı ger yemini her birine 
Sevinmek yirine bunlar yerine 

Yaralar ba‘zısmun arkasını 
Çeküp çâk eyleyeler yakasını 

Bağırından elin taşra idüp cer 
Bitisin şol eline vire dâver 

505 Dahi emr eyleye ol şah-ı daver 

Okun a'mâlünüz her neyse yek-ser 


Ne itdünüzse dünyada göresiz 
Gözünüzle görüp alup viresiz 

Açalar her birisi namesini 
Çeküp çak ide bunlar câmesini 
[v. 19 b ] 

Eyülük eyleyen bula cezasın 
Ana göre yine hem mâ-‘adasın 

Pes andan süreler mizan yirine 
Kamusın kim sevine kim yerine 

510 Ki mizan ‘arş öninde bir terâzıı 
Kurılmışdur olup keffeyni câdü 

Müvekkeldür anun üstinde Mîkâl 
Ki tartılur iki keffinde a‘mâl 

Sağında keffesinün tura Rızvân 
Hazîne-dâr-ı cennetdür o sultân 

Sürüş-ı rahmet ola anda hâzır 
Yanında olalar emrine nâzır 

Ola tâc ile hülle ellerinde 
Şenâlar câri ola dillerinde 

515 Kimün kim ola hayrı şerre ğâlib 
Vireler hülleyi eğnine alup 

Gideler bindirüp anı burâka 
Varalar cennet içinde turaka 

Tura şol keffesinde çok zebânl 
Sözinün dadı yok acı zebânı 

Ola oddan kabâlar ellerinde 
Ki düşnâm ola sözi dillerinde 

Dahi oddan selâsillerle ağlâl 
Turalar ellerinde tutup a‘mâl 

520 Kimün olsa girân şerri hayırdan 
Tutarlar anı anlar bir uğurdan 


Virürler cismine oddan kabayı 
İderler cânma cevr ü cefâyı 

Bu resme olduğmdan sonra ahval 
Ayağına ururlar oddan ağlâl 
[v. 20 a ] 

Takup zenclr-i nârı gerdenine 
Süre süre yüzin rîıy-ı zemine 

Çeke çeke alup andan giderler 
Cehennemde ‘azâb-ı saht iderler 

525 Buyurur ol şefT‘-i kavm-i ümmet 
O şâhib-devlet ü ehl-i sa‘âdet 

Getürüp bir kişiyi ümmetümden 
Tevakku' eyleyeler himmetümden 

Şaçalar üstine toksan tokuz nâr 
Ki her biri ola bir pâre tömâr 

Ola her nâmenün tüh inince 
Ki başdan ayağa göz irmeyince 

Yazılmış ola içinde günâhı 
Diye ol pâdişehler pâdişâhı 

530 Benüm katumda yâ kulum bulara 
Sen inkâr itmeğe ola mı çâre 

O miskin eyde hâşâ yâ İlâhî 
Ki düşmiş kullarun sensin penâhı 

O kula yine diye Hak ta‘âlâ 
Benüm kullaruma yok ğayr-ı Mevlâ 

Ki benden zulm gelmez adilem ben 
Benüm ihsânuma gel lâyık ol sen 

N'ola varsa katumda seyyi’âtun 
Kayırma kim ma‘âdur tayyibâtun 

535 Pes andan sonra bir barmak kadarca 
Şu bir nâme ki tüh ini ince 


Koyalar bu biri keffe mizana 
Uyar mı göreler vezni miyâna 

Bu bir toksan tokuzdan ola sengm 
İdeler bunun evzânma tahsTn 

[v. 20 b ] 

Bu bir bitide bu ola kitabet 
Ki mazmıınında ola bu şehâdet 

j! u^ .al j bil dİ Y ül 

Ki bundan sonra diye Hak ta ‘âlâ 
Sana bu sözle cennet oldı me’vâ 

540 Degüldün dünyede bundan cüda sen 
Anunçün yarıcun oldum senün ben 

Girân itdüm mizânun himmetümle 
Yüri gir cennetüme rahmetümle 

Meğer ‘Âyişe-i SıddTka nâgeh 
Su’âl idüp Rasfıle oldı âgeh 

Didi bu yâ Rasüla'llâh ola mı 
Kıyâmetde Rasfıl ehlin ana mı 

Didi üç yirde ol lutf ile mu‘tâd 
Ki kimse kimseneyi itmeye yâd 

545 Birisi okuna nâmeler anda 

Biri dahi mizân kurula kanda 

Birisi de şırât ola bu üçün 
Meşakkat ola yolları bu göçün 

Bu üç yirde halâyık ola hayrân 
Ki bilmeye özüni bende sultân 

Süreler halkı mlzândan şırâta 
Geçid başın ideler halk ihâta 

Şırât ol bir ğarâyib köpridür ol 
Ki üç bin yıl menâzildür ana yol 



550 Bini yokuş bini iniş bini düz 

Ne ay aydını var anda ne gündüz 

Ki kıldan incedür keskin kılıçdan 
Ki anun fark olunmaz başı kıçdan 
[v. 2 l a ] 

Cehennem üzredür gören belikler 
Eser yel gibi altında yelikler 

Zebaniler çeker çengelleriyle 
Düşüre oda halkı elleriyle 

Yedi yirde su’âl ideler andan 
En evvel şoralar din ü imândan 

555 İkinci diyeler n'itdün şalâtı 
Üçüncide çıkardun mı zekâtı 

Diye dördüncide tutdun mı rîıze 
Kirâm itdün mi ol devletlü rîıze 

Beşinci hacdan ideler su’âli 
Cevâbı olmayanun n'ola hâli 

Şeşümde şoralar ğusl ü vuzfıdan 
Yedinci konşılıkdan yahşi hîıdan 

Eğer bunlarda itdi ise taksir 
Ola her mes’ele bin yıl ana yir 

560 Kıyâmet elli bin yıl olduğı yol 
Bularun i‘tibârı iledür ol 

Kıyâmet elli mevkıfdur varalar 
Ki her mevkafda bin yılca turalar 

Velî mü’minlere bir sâ‘at ola 
Bular ol mihnet içre râhat ola 

Geçe evvel şırâtı fahr-i alem 
Sahih olan budur Allâhü a‘lem 

Şırâtun varuban sağında tura 
Du‘â idüp yüzin dergâha ura 

565 Şoralar dahi zulm ile sitemden 
Ne aşşı kişiye ol gün nedemden 

Du‘âsmda bu ola ‘arz-ı hacet 
İlâhi ümmetüm eyle selâmet 
[v. 21 b ] 

Halâyık çün şırâtı giçeler hep 
Feriştehler ‘alemlerle mu‘âkab 

Livânun birin ewel Muştafâya 
Getüreler anı ol pür-şafâya 

Ola tüh anun bin yıl kadar yol 
İni dahi ana göre ola bol 

570 Livâ-yı hamd bu sancağun adı 
Zümürrüddendürür anun ‘imâdı 

Ola yâküt-ı ahmerden sinânı 
Buna göre dahi girü kalanı 

Dahi hem kabzası aru gümişden 
Ola pervâzı nürânl güneşden 

Dahi üstinde üç satr ola mestur 
Midâdı müşk ü ‘anber kâğıdı nîır 

Bu ola satr-ı evvelde kadimi 

Ki bismi'llâhi'r-rahmöni'r-rahimi 


575 İkinci satrı el-hamd oldı yine 

Varınca nün-ı rabbü'l-‘âlemine 

Üçünci lâ vü illâ’llâh ola hem 
Muhammed hak rasfılu'llâh ola hem 

Şehıd ü şâlih ü şıddık bular 
Rasfıl ile olalar bu ulular 

Turalar sancağun yanında hâzır 
Rasfılu'llâh ola bunlara nâzır 


Pes andan bir ‘alem dahi belüre 
Gelüp ol dahi ol arada tura 



580 Münadiler diyeler hazırıma 

Ki eyne's-sâbtküne'l-evvelüne 

Diyeler kanı din yolunda evvel 
Kadem basup da sunmışlar idi el 
[v. 22 a ] 

Ebfı-Bekr anlara virüp cevâbı 
Katma cem' ide ehl-i şavâbı 

Mühâcirlerle sabıklar müretteb 
Gideler cennete Bü-Bekr ile hep 

Pes andan bir ‘alem dahi belüre 
Gelüp ol dahi ol arada tura 

585 MünâdT diye yine hâzırıma 

Ki eyne ellezine ya‘dilüne 

Diye kanı olanlar mir ü dâver 
Ki ‘adi ü dâd idüp olmışdı server 

Vire anlara tiz ol dem cevâbı 
Gedâlar şâhı ol mlr-i şahâbl 

Gelüp ‘âdil olan begler ireler 
Ki Fârük ile cennete gireler 

Pes andan bir ‘alem dahi belüre 
Gelüp ol dahi ol arada tura 

590 MünâdT diye yine hâzırüna 

Ki eyne ellezine yünfiküne 

Diye kanı viren mâl u menâlin 
Gelüp alsun bugün Hakdan me’âlin 

Diye ol demde ‘Oşmân Ibn-i ‘Affân 
Nedür din yâ melekler emr ü fermân 

Gelüp infâk iden ehl-i yegâne 
Gide ‘Oşmân ile bâğ-ı cinâna 

Pes andan bir ‘alem dahi belüre 
Gelüp ol dahi ol arada tura 

595 Münadi diye yine hazırıma 

Ve lâ-havfün ‘aleyhim yahzenüne 

Diye kanı Hudâya dost olanlar 
Bu havf u ğussadan kurtuldı anlar 
[v. 22 b ] 

Diye anlara pes ol şlr-i yezdân 
Nedür eydün kulına emr-i sultân 

Düşüp yanma ol şlr-i Hudânun 
Veliler tuta yolmı cinânun 

Pes andan bir ‘alem dahi belüre 
Gelüp ol dahi ol arada tura 

600 MünâdT diye yine hazmına 

Ki eyne ellezîne yaktülüne 

Ki ya‘n! kanı ol maktul olanlar 
Gelüp bugün cezasın alsun anlar 

Hüseyn ile Haşan oldukda agâh 
Diyeler ne buyurur bize ol şâh 

Geleler yanma maktfıl olanlar 
Gideler cennet-i a‘lâya anlar 

Pes andan Fâtıma hazretleri de 
Yakasın eyleyüp ol gün deride 

605 Hüseynün kanlu gönlegi elinde 
Şikâyet sözleri ola dilinde 

Bir elinde kamîş-ı zehr-âlüd 
Çıka âh itdügince od ile dîıd 

Diye senden budur yâ Rab murâdum 
Ki zâlimlerden al zulm ile dâdum 

Velî bir âh idem cümle melekler 
Yanalar sfızişinden nüh-felekler 


Rasülu'llâh işidüp bu kelâmı 
Diye yok bizde almak intikâmı 



610 Ki bizde dm olur kin olmaz iy pak 
GirTbânun ne hacet eylemek çak 

Ki bizde ‘afv ile olur ‘inayet 
Gel imdi idelüm halka şefâ‘at 
[v. 23 a ] 

Belâdan kurtaralum gel ‘uşâtı 
Şayalum tayyibâta seyyi’âtı 

Bana dünyâda kâfirler cefâyı 
Iderlerdi ben eylerdüm vefâyı 

Bana da virdi kâfir zehr-i kattâl 
Beni tekzıb idüp ol kavm-i ıdlâl 

615 Ben anlar itdügine kalmaz idüm 
Ki ‘aynuma birisin almaz idüm 

Bununla komayup âhir vatandan 
Beni sürdi çıkardı anlar andan 

Çıkup hasretle gitdüm yana yana 
Gözüm yaşı yüzümi yurdu kana 

Bana ol Bâr! virdi sonra furşat 
Varup feth eyledüm anı tamâmet 

Birinden almadum ben intikâmı 
Mu‘âf itdüm bulardan hâş u ‘âmı 

620 Gel imdi sen de ben itdügüm eyle 
Sana kahr idene lutf ile söyle 

Bu söz ile teselli bulup ol mâh 
Diye her ne dir isen olsun iy şâh 

İdüp ‘âsilere ol gün şefâ‘at 
G ideler cennete şağ u selâmet 

Pes andan bir ‘alem dahi belüre 
Gelüp ol dahi ol arada tura 

Ki zırâ din ü İslâm fî'l-hakîkat 
‘Adedde olur ol üç yüz şerî‘at 

625 Virile bir ‘alem her bir ‘azize 
Meşâyihden olan ehl-i temize 

Bölük bölük olan ehl-i cinânı 
BehiştT ideler pir ü cüvânı 
[v. 23 b ] 

Bulardan sonra iy ehl-i selâmet 
Cehennem ehline irişe nevbet 

Nida idüp diyeler kanı ol dün 
Hemân hâzır ola Fir‘avn-ı melun 

Başına uralar âteşden efser 
Çekeler önine bir hük-ı ester 

630 Vireler eğnine bir zişt kabâyı 
Salalar altına ziftden ‘abâyı 

Ululanup tekebbür eyleyenler 
Yanınca gideler hep bile anlar 

Gireler varalar nâr-ı cahlme 
Düşeler şusayup âb-ı hamime 

Nidâ eyleyeler pes kanı Kâbil 
Ol olmayan Hakun emrine kâyil 

Gele ol demde ol ‘işyâna mâyil 
Takalar boynma oddan selâsil 

635 Hasııd olanları cem‘ idüp anı 
Tamuya süreler anlarla anı 

Münâdîler diye kanı Ebîı-cehl 
Hemân hâzır gele ol dem o nâ-ehl 

Yüzi kara eli ayağı bağlu 
Cehennem odı ile bağrı tağlu 

Süreler kavmi ile hep tamuya 
O seg varup cehennemde uluya 

Nitekim dir o Hallâk-ı meanl 
Kelâm-ı münzelinde bu beyânı 



640 Pes andan cennet ehli vara vara 
Yakın olalar ol dâr-ı karâra 
[v. 24 a ] 

Göreler karşuda bir ulu şahrâ 
Şecer çayır çemen olmış müheyya 

Akar âb-ı revanlar gîışe gîışe 
Varup meşğfıl olalar ‘T§ ü nîışa 

Budak budak yemişler hîışe hüşe 
Aşılmış her ağaçda gfışe gîışe 

Açılmış câ-be-câ cennet bahân 
Şükîıfeyle bezenmiş her kenârı 

645 Öter her gîışesinde dürlü kuşlar 
Ki cisme cân u câna cân bağışlar 

Şu denlü ideler ‘Iş-i nihânl 
Bular unudalar bâğ-ı cinânı 

Bular bunda sürerlerken şafâyı 
Ki Rıdvân eyleye bir kez nidâyı 

Alun iy hâzin-i cennet burâkı 
Bularun beni yakdı iştiyâkı 

Gelüp karşu bulara ‘izzet ile 
Alup hulde gideler şevket ile 

650 Varıcak cennete kapu açalar 
Bularun üstine şaçu şaçalar 

Sunalar hîırller la‘lln kadehler 
Vire her içene şâd u ferahlar 

İçeler biri birine tolular 
Ayak ayak yine yüriye bular 

Varalar her biri yirlü yirine 
Kona her birinün devlet serine 

Nitekim buyurur Allah taala 
Bu âyetde ider bu sırrı peyda 

1 aIAJI jl 

j ; , , 

[v. 24 b ] 

655 Ki ya‘n! budurur tefslr-i âyet 
Şuğulda olalar bu ehl-i cennet 

Murâd oldur şuğuldan dir ulular 
Olalar yimede içmekde bular 

İşitmekde ola bunlar hoş-âvâz 
Sürtid idenler olalar perl-nâz 

Eyü sözlü güzel yüzlü güzeller 
Ana göre ola hem göz ü eller 

Turalar karşularında ber-â-ber 
Ola anlar ile bunlar ser-â-ser 

660 İde bunlar biri birin ziyaret 

Sürüp zevk ü safalar ‘iş ü ‘işret 

Yedükleri bularun lahm-ı tâyir 
Hem içdükleri ol mâ’-i tâhir 

Temâşâsı bularun ola dldâr 
İdeler bikr-i havrâ ile güftâr 

G içeler hoş giçerlar sâyesinde 
Mukim olup sa‘âdet pâyesinde 

Leb-i havz ola bunlarun civârı 
Teferrücgâhı ırmaklar kenârı 

665 Ola hem-sâyesi bunlarun Allâh 
Ki her birinde ola bir ulu şâh 

Bularun var ise tamuda ehli 
Unutdura Hudâ idüp teselli 

Bularun ta ki telh olmaya‘i§i 
Dahi niş olmaya cennetde nüşı 

Ki zira cennet olmaz dâr-ı ğuşşa 
Bulara şâdlıkdur cümle hisse 

Dimekdür didügi Uakfâkihüne 
Ki ya ni fârihüne nâ‘imüne 

[v. 25 a ] 

670 Ki ya‘m cennet ehli ola hem-var 
Sürıır-ı güşe-i ni'metde her bâr 

JbUi J> (î-p-'jjb p-* 

Ki ya‘nl cennet ehli çiftleriyle 
Ağaçlar gölgesinde birbiriyle 

Olalar süreler zevk ü şafâyı 
Gınada olalar yohsul u bayı 

Şerir üstinde ola müttekller 
Eğer ‘avretdür anlardan eğer er 

SUÂL 

Dişeler kim güneş olmaz cinânda 
Neden ola pes ola saye anda 

CEVÂB 

675 Egerçi ay u gün olmaz cinânda 
Ki ‘arş nıırından olur sâye anda 

ÖjİUj U 44Şİİ 14i (5-f! 

Ki vardur anlarunçün güne güne 
Yemişler k'anda yirler her öyüne 

Dahi ehl-i cinânun hatırından 
Ne giçse hâzır ola her birinden 

Ki gelmedin dileği dillerine 
Hemân her neyse gire ellerine 

Diye mü’minlere Allâh ta ‘âlâ 
Dilen benden ne ise kâm-ı akşâ 

[v. 25 b ] 

680 Bular dahi dileye anda Hakdan 
Dilekleri ne ise az u çokdan 

Bularun hacetin Hak ide makbııl 
İde ihsanını anlara mebzül 

Diye mü'minlere yine o kâz! 

Ben oldum siz de oldunuz mı râzî 

Bular diye İlâh! râzı olduk 
Ne istedükse senden cümle bulduk 

Diye ben dahi sizden râzıyam Hak 
Selâm olsun size benden eyâ Hak 

yj lyt fbLi 

685 Ki ya‘nî ol Rahîmün rahmetinden 
Selâm olsun size Hak hazretinden 

Duhül-i cennet oldı size erzân 
Ki siz kullarına rahm itdi sultân 

Buyurur İbn-i ‘Abbâs-ı ser-efrâz 
Rivâyet eyler ol ‘allâm u mümtâz 

Dir uçmak ehlinün kapularında 
Tura yetmiş hadem tapularında 

En ednâsmun ola hem bu devlet 
Dahi bunun gibi nice sa‘âdet 

690 Feriştehler ziyâret itmek içün 

Görüp bunları dönüp gitmek içün 

Gelüp anlar ideler ‘arz-ı hacet 
Bu kapuda turan kullara ol vakt 

Bular dir anlara lafz-ı dürerle 
Ki şohbetdedür anlar hürîlerle 


Diyeler bir zamandan sonra gelün 
Murâdunuz ne ise virün alun 

[v. 26 a ] 

Gidüp yine geleler ola destur 
İçerü girmek içün şâd u mesrur 

695 Feriştehler girüp vire selâmı 

Bu mü’minlerle idüp hoş kelâmı 

Dahi ‘arz ideler Hakun peyâmm 
İrüreler bulara Hak selâmın 

Diyeler razı oldı sizden Allah 
Ki siz de bu haberden olun agâh 

Bular da diyeler hep râzıyuz biz 
Hudâdan kamumuz bilmiş olun siz 

Alup virüp dönüp bunlar gideler 
Münâdller ide sonra nidalar 

700 Bulara diyeler iy ehl-i cennet 

Sıhhat var bunda size yok sakâmet 

Size dirlik var ölüm yok bu derde 
Yiğitlik var kocalık yok bu yirde 

Dahi var bunda şâdı ğuşşa gam yok 
Şafâ vü zevk u ‘âlem var elem yok 

Olur gün bunda günden yümn ü meymün 
Olur sâ‘at da sâ‘atdan hümâyûn 

Yimek içmek çok olur câvidâne 
Velî yiyen içen varmaz yabana 

705 Ki bunda balgam u şafrâ sümük yok 
Ne gayet ıssı var ne katı şovuk 

Ne bit var bunda ne pire ne kir pas 
Ki bunda eskimez ton yıpramaz nâs 

Nefes yirine ola zikr u teşbih 
Şeb olmaz dâyimâ olur meşâblh 

Olur kim derlese derler ‘araklar 
Ola bııyı gül-âb u müşg ü ‘anber 
[v. 26 b ] 

Teni ehl-i cinânun perverişden 
Ki hâli ola mtidan ğıll ü ğışdan 

710 Meğer saç ola kirpik ola hem kaş 
Bulardan gayrı bir kıl olmaya faş 

Dahi gözleri ola sürmelü hep 
Eğer ümdür eğer ibn ü eğer eb 

Dahi Âdem safî boylu olalar 
Muhammed Mustafâ hııylu olalar 

Sorarsan Âdemün boymdan ahbâr 
Çekerdi altmış arşun kadd-i reftâr 

Dahi ‘îsâ sininde ola yaşı 
Bir ola cümlenün ayağı başı 

715 Ne uzun ola ne düşe tayına 
Ne kîıteh ola tura câvidâne 

Sorarsan îslnün yaşın haberden 
Otuz iki ‘adeddür pâ vü serden 

Dahi Yıısuf gibi ola güzeller 
Yüzine göre ola göz ü eller 

Ebıı'l-Es‘ad SaTdI-nâm HuzrT 
Rivayet eyler ol ‘allâme fahri 

Rasıılu’llâhdan eyler ol rivayet 
Ki bu resmedürür ebyât-ı cennet 

720 Ki köşki ola yetmiş iki kubbe 
Ola her birisi bir dürr-i habbe 

Dahi her kubbede bir kürsi kâyim 
Ola yâkııt-ı ahmer anda dâyim 


Dahi her kürside bir bister ola 
Letâfetde be-ğâyet bih-ter ola 

Ola kumaşları sündüsle diba 
Dahi her çevresi bâlişler ola 
[v. 2T\ 

Dahi bir hür! ola her birinde 
Teninde hüllesi tacı serinde 

725 Görine taşradan cismi kabadan 
Rivâyetdür bu sözler Muştafâdan 

İliği görine sütlüklerinde 
Huda bir sır korniş ilüklerinde 

Eğer ol hıırllerden biri iy yâr 
Bu dünyâya nazar kılsaydı yek-bâr 

Ayun günün olaydı mahv nıırı 
Eğer baksa bular bir kez zaruri 

Bularun ağzmun âb-ı zülâli 
Unutduraydı bala dad u dalı 

730 Eğer dünyâya bir katre tamaydı 
Denizler kalmaya tatlu olaydı 

Dahi cennetde vardur çâr ırmağ 
Akarlar anda gıışe gîışe bâğ bâğ 

Biri süddür biri şudur biri bal 
Birisi hamr-ı tâhir şürb-i akbal 

Bu çâr ırmağ içün dir ba‘z-ı kâ’il 
Bir ırmakdur ki cennet içre sâ’il 

Bu bir şudur tutupdur tab‘-ı râbi' 
Olupdur ol tabî‘atları cami' 

735 Ki ihyâ itmede şudur şifâda 

‘Aseldür şevk ü zevk virmekde bâde 

Lebinde terbiyetde biri dördün 
Onat fehm it mahallin çünki gördün 


Dahi şadü'r-revanlar gayrı cular 
Akarlar bâğ u bahçalarda bular 

Bu dörtden bahş olurlar her kenara 
Bün-i serve pey-i nahl ü enâra 
[v. 27 b ] 

Dahi vardur cinânda çâr bınar 
O çehler tolıdur şu ile her bâr 

740 Birisi zencebll ü biri tesnlm 
Birisi selseblldür eyle teslim 

RahTk oldı birisi ol çehârun 
İki gözidürür bu üç bınarun 

Pes evvel südden içe ehl-i imân 
Kim oldur çeşmesâr-ı âb-ı hayvan 

Pes andan sonra içeler ‘aselden 
Şifâ andandur inşâna ezelden 

İçeler sudan ireler necâta 
Sebeb olduğı içün bu hayâta 

745 İçeler en şonmda hamr-ı tâhir 

Ki olmamağ içün gam ğuşşa zâhir 

Buyurur Es‘ad-ı Sa‘d bin Müseyyeb 
Bu sözde şekke varma yokdurur reyb 

Bana sohbet iderken Bıı-Hüreyre 
Didi gel varalum senünle seyre 

Çıkup tenhâ idüp 'arz-ı uhuvvet 
Didi Hakdan dilerüz özge hâcet 

Senünle beni bâzâr-ı cinânda 
Nitekim bunda cem' eyleye anda 

750 Didüm cennetde de bâzâr olur mı 
Didi bu sözde hiç tekrâr olur mı 

Didi her cum'a güni ehl-i cennet 
Dirilüp bir yire eyleye sohbet 

Hüsün bâzârın ideler temâşâ 
Hılâf olmaya bu sözlerde hâşâ 

Çıka bir bad-ı hoş-ter zır-i ‘arşdan 
Tuta tîb-ı cinânı sııy-ı şeşden 
[v. 28 a ] 

Ola ol bâd-ı hoş u ‘anber-efşân 
Ki hülle tonlarını ola bârân 

755 Geyüp mü’minler ol zlbâ kabayı 
Burak üstine salalar ‘abayı 

Gelüp bunlar saraya atdan ine 
Diye ehli bulara n'oldı yine 

Diyeler hüsnünüz olmış ziyâde 
Neden oldı size bu istifâde 

Ne hoş olmış cemâl-i dil-küşânuz 
Ne ihsân itdi yine pâdişânuz 

Haberde şöyle gelmişdür beyâna 
Kaçan cum‘a gün olsa mü’minâna 

760 Feriştehler getüreler burâkı 
Hudâdan ‘arz ideler iştiyâkı 

Binüp mü’minler olalar revâne 
Giderken uğrayalar bir mekâna 

O yirün tağları ola şekerden 
Şuyı dahi şeker şerbetlerinden 

Kenârında ola çayır çemenler 
Ki güller lâleler nesrin semenler 

Benefşe nilüfer nergisle reyhân 
Ola her birisi gül gibi handân 

765 Nice kuşlar ağaçlar budağında 
Terennümler idüp eyleye hande 

Kimi kumrı kimi dürrâc u bülbül 
Ider her biri bir şâh üzre kulkul 


Kimi süglün kimi tavus-ı ziba 
Kimi bülbül kimi tııtl-i güyâ 

Ki her bir murğ ider anda terennüm 
Bu mü’minlere dir eylen tena“um 
[v. 28 b ] 

Bu remzi anlayup bunlar inerler 
Inüp andan ol arada konarlar 

770 Oturalar bu hoş yirde giceler 
Ta‘âmın yiyüben şuym içeler 

Şuyı hod zikr olunmışdur bu cânun 
Ta‘âmı lahm-ı murğândur hem anun 

O kuşlar ötüben nâlân olurlar 
Sîızişinden bişüp biryân olurlar 

Gelürler önlerine mü’minânun 
Gıdasını vireler cism ü cânun 

Pes Allah emri ile yine der-hâl 
Yine ihya ola anlar açup bâl 

775 Hemân sâ‘at kanadların açalar 
Yine evvelki gibi hep uçalar 

Binüp mü’minler ol yoldan sapalar 
Görine karşuda tağlar depeler 

Kimi ‘anberden anun kimi müşkden 
Müzeyyen her yanası dürlü köşkden 

Dahi dört ırmak akarlar dibinde 
Ki bitmiş dürlü çiçekler lebinde 

Bu dördün üçleri iy ehl-i teslim 
Rahlk u zencebll ü rîıd-ı tesnlm 

780 Biri de selsebll ol nehr-i çârun 
Mizacı zencebll ol cfıy-bârun 

Dahi ola bu kaşır her birinde 
Musanna 1 kürsiler yirlü yirinde 


Kimi yakut-ı ahmerden kimi zer 
Kimi la‘l ü kimi dür kimi gevher 

Makamıdur bu her bir enbiyanun 
Şehld olan dahi şol evliyânun 
[v. 29 a ] 

Görüp mü’minleri karşu geleler 
Ki ta‘zlm eyleyüp ‘izzet kılalar 

785 İçi şerbet tolu la'lln kadehler 
Sunalar bunlara vire ferahlar 

İçüp bunlar bula bunda safalar 
İdeler birbiriyle merhabalar 

Dahi nâgeh çıka bir bâd-ı hoş-bfı 
O müşkden kulleleri tozıda bu 

Gelüp mü’minlerün üstine kona 
Geçüp anları kona ata tona 

Pes andan bir bölük nîır ola peyda 
Münevver ola andan küh u şahrâ 

790 Çıka ol nıır içinden çok kadehler 
İçüp ol meyden olalar ferahlar 

Veli sakisi yok zahirde hâzır 
İçi her birinün pür-hamr-ı tâhir 

İre nâgeh nidâ bir hoş edâsı 
Vire rüh-ı revân câna şadâsı 

Dile iy terk iden dünyâda lezzet 
Riyâzatla geçüp kılan kanâ‘at 

Oruçlar tutup olan teşne vü ac 
Geyüp hülle urunsun başına tâc 

795 Hem içsün bu kadehden kana kana 
Ki bu cânlar bağışlar cism ü câna 

Diye mü’minler iy sultân-ı ali 
Bize sen va‘de kılmışdun bu hâli 

Girüp cennete dîdârun görevüz 
Dilegümüze cümlemüz irevüz 

Pes imdi içmezüz biz bu şarabı 
Ki görmeyince biz sen âfitâbı 
[v. 29 b ] 

Ola nâgeh bulutlar aşikâre 
Pey-â-pey nür-ı pertev pare pare 

800 Bu günler açılup ‘arz ide mâhı 
Tecelli ide dldâr-ı İlâhi 

Ayun on dördi gibi ola zahir 
Halayık bî-hod olup yata âhir 

Vireler ol şarâbı her birine 
Gele her birinün ‘aklı yirine 

Müdâm olup bular zevk ü şafâda 
Nazarda rîıy-ı sâde elde bâde 

Yazana dinleyene okıyana 
Müyesser kıl bunı it bir bahane 

805 Tamâm idüp burada bu vukıı‘ı 
Yine söz başına kılduk rucu'ı 

Pes andan sonra olup kâm u nâ-kâm 
Su’âl ile hisâbı idüp itmâm 

Pes andan sonra emr eyleye Allâh 
Münâdîler nidâ eyleye nâgâh 

Ayıra cennet ehlin dıızahından 
Ne varsa ol arada berzahından 

Bu yirdür iki yol ayrılduğı câ 
Hitâb idüp diye Allâh ta‘âlâ 

-• ® ® > _ 

810 Ki ya‘m ayrılun iy ehl-i tuğyan 
Yiter mü’minleri eylen perî-şân 

Bu yirdür âdemün bağrın iden baş 
Bu yirdür halkun iden gözlerin yaş 

Bu yirdür ayıran oğlı atadan 
Bu yirdür ayıran kızı anadan 

[v. 30 a ] 

Bu yirdür ayıran ihvanı ahdan 
Cüda iden bu yirdür âbı yahdan 

Bu yirdür ayıran yâd u bilişi 
Bu yirdür ayıran işinden işi 

815 Bu yirdür bağrı iden pâre pâre 
Bu yirdür gönli iden yara yara 

Bu yirdür fürkatı iden mü’ebbed 
Bu yirdür hasreti kılan mü’eyyed 

Budur anduğı ol şâh-ı irâdet 
Kelâmında didügi yevm-i hasret 

Ki ya‘n! diye Hak iy ehl-i tuğyân 
Bu günde aşşı itmez şon peşlmân 

Bu mü’minlerden ayrılun burada 
Bileydinüz nice yirde arada 

820 Kabirde dünyede mahşerde bâ-hem 
Olup bunlarla oldunuzdı mahrem 

Esenleşün vedâlar eyleyüp çok 
Ki görmezsiz biribirinüz ayruk 

İşide çok halâyık bu nidâyı 
Bileler ne nidâ itdi Hudâyı 

Tahayyürde kalup hayran olalar 
Ten-i zî-rüh iken bî-cân olalar 

‘Azâb iden feriştehler geleler 
Eteğin kiminün elin alalar 

825 Ayırup düzah ehlin cennetıden 
Seçeler zahmetîyi rahmetîden 

Feriştehlerne emr eyleye Allah 
Olınca emr-i Hakdan bunlar agâh 


Bularun bu ola ol dem muradı 
Şu bir kuş gibi kim dire cerâdı 

[v. 30 b ] 

Nice oğulları atalarından 
Nice duhterleri analarından 

Nice kardeşleri kardeşlerinden 
Nice yoldaşları yoldaşlarından 

830 Olup bigâne çoklar âşinâdan 
Niceler ayrıla âl u abâdan 

Görüp bunlar bu hâli ağlaşalar 
Biri birine muhkem şarmaşalar 

Diye her biri vaveyla dirıgâ 
Ki feryâd eyleyüben diyeler vâ 

Diye vâ hasretâ ol günde her cân 
Figân idüp kılalar âh u efğân 

Diyeler çok bizi yoldaşımuzdan 
Ayırırsın kavim kardaşumuzdan 

835 Ki bâr! vir bize bir lahza destur 
Esenleşüp görişüp olavuz dür 

Nidâ idüp ola ol demde destîır 
Vedâ‘ idün varun iy kavm-i mehcCır 

Ki görmezsiz biri birinüz ayruk 
Bu gündür gördüğünüz az eğer çok 

Cehennem ehli cennet ehli birle 
Görişüp kucuşalar birbiriyle 

Tutup boynm biri birinün anlar 
Kucaklaşup turalar çok zamânlar 

840 Biri birinün urup yüz yüzine 
Süre her birisi gözin gözine 

Ki kırk yıl ağlaşalar ol arada 
Veli olmaya aşlâ istifâde 


Geh usları gide geh ayılalar 
Geh ‘âkil olalar geh bayılalar 

[v. 31 a ] 

Pes ol kırk yıl tamâm oldukda nâgâh 
Nida ide yine ol demde Allah 

Diye iy ‘âsîler v'iy bahtı bedler 
Diye iy düzah içinde ebedler 

845 Ki şimden girü ayrılun seçilün 
Budur şonı bilinüz sâl-ı çilün 

Çıkun tiz cennet ehli arasından 
Ki umman hiç bularun çâresinden 

Pes andan düzah ehli yana yana 
Tahassür eyleyüp ehl-i cinâna 

Boyunları bükük kâmetleri ham 
Gideler kanrılı kanrılı pür-ğam 

Dönüben artlarına baka baka 
Bulardan ideler kat‘-ı ‘alâka 

850 Tutup şol yolı gideler cahlme 
Varup uğrayalar ol havf u blme 

Tutalar şağ yolı pes ehl-i cennât 
Behişt-i heşt ola anlara ebyât 

Haberde şöyle geldi eyledür hem 
Olalar üç güruh ehl-i cehennem 

Biri koca biri yiğitler ola 
Birisi aşıye ‘avretler ola 

Erenleri sakalından tutalar 
Süriyüp tamu odma atalar 

855 Seçüp ‘avretlerini içlerinden 
Süriyeler tamuya saçlarından 


Varıcak tamu kapusma bular 
Ki feryâd eyleyüp ide ğulüvler 

Hudadan dileyeler ola destur 
Dilekleri ola ol demde ma‘z Cır 

[v. 31 b ] 

Diyeler kendümüzi ağlaşalum 
Çözülürüz çü biraz bağlaşalım 

Pes andan şol kadar giryân olalar 
Ciğer biryân olup hayran olalar 

860 Bularun gözi yaşı ola derya 
Gemiler koşalar yüriye gııyâ 

Pes andan eyleye Allah hitabı 
Budur Hakkun hitâb-ı müstetâbı 

İh b jî-ll 

Ki ya‘nl dimedüm miydi size ben 
Olasız ahsen-i hüsn ile ahsen 

İy âdem oğlanı şeytâna tapman 
Koyup toğrı yolı eğriye sapman 

Kim ol size ‘adııdur âşikâra 
Ki sizi getürür bir bir şikâra 


865 Bana tapun ki budur toğrı minhac 
Metâ‘umdan alan virmez benüm tâc 

1 Jütlj 

Ki ya‘nl sizden ızlâl itdi şeytân 
Nice halkı ki olalar peşlmân 


Ki sizde yok midi ‘akl ile ğayret 
O düşmen sözine_itdünüz itâ‘at 

Ki ya'm budur ol duzah ki size 
Olunmış idi va‘de geldi ize 
[v. 32 a ] 

Pes imdi sizlere bu yevm-i şiddet 
Ki kendü küfrünüzle buldı ülfet 


870 Bular inkar idüp diye İlahi 

Biz itmedükdi anda bu günâhı 


Biz olmaduk idi şeytana tabi' 
Veli olduk idi imâna tâbi' 


Ki biz müşrik degülüz her birimüz 
Neden dıızah ola bizüm yirimüz 

O Cebbâr-ı cihân Kayyıım u Kahhâr 
Hemân dem kudretini ide izhâr 

Ol itdükleri 'işyân elleriyle 
Mühürleye dehânın dilleriyle 


875 Dahi şol girü kalan ‘uzv u aza 
Olalar her biri ol demde gııyâ 


\jjİS Uj j^JL ı j ^Jül 


O gün kim mühr urıla dillerine 
Ki nevbet değe pây u ellerine 


Eli eyde benüm ile haramı 
Bir eksük itmedi itdi tamâmı 


Gözi eyde benümle çok harama 
Ki bakdı kâdir olmadum kelâma 

Ayak eyde benümle nice kerre 
Başupdurur kademler cây-ı şerre 

880 Kamu a‘zaları eyleye güftar 
İde her birisi sözini tekrar 

Ki bunlar diyeler a‘zâlarına 
Ayak u gözlerine ellerine 

Çü biz kurtarmak içün sizi inkâr 
İderüz siz niçün eylersiz ikrar 
[v. 32 b ] 

Diye her birisine cümle a zâ 
Bizi söyletmez illâ Hak ta‘âlâ 

Çü hüccetler gele bir bir beyâna 
Ki ayruk kalmaya ‘özr ü bahâne 

885 Zebanilere emr eyleye nâgâh 
Sürün bunları nâra diye Allâh 

Ki her bir defada her bir zebânl 
Düşüre nâra yetmiş bin kalanı 

Eğer anun birisi bu cihâna 
Nazar kılsaydı olup bir bahâne 

Cem!‘-i halk-ı dünyâ haşyetinden 
Helâk olaydı anun heybetinden 

Bu dünyâya eğer bir mâr-ı tamu 
Dem ursaydı yanaydı oda kamu 

890 Ki hiç ot bitmeyeydi yir yüzinde 
Ne mürde kurtulayıdı ne zinde 

Eğer tamu odmdan bir kabâyı 
Getürseler yakaydı oda câyı 

Kohusmdan helâk olaydı mahluk 
Ne var ise eğer az u eğer çok 

Tamu zenclrlerinden ger birini 
Ki dünyâ tağı itseler yirini 


Eriyüp şu olaydı tağ u taşlar 
Yanaydı sıızışmdan kuru yaşlar 



895 Cehennem ehlinün anda gıdası 
Ki bir zerre degül kim mâ-‘adâsı 

Çıkaydı dünyeye bir zerre ya kem 
Olaydı zehr-i me’külât-ı âlem 

Tamuyı zikr itmek key katıdur 
Görenler anı gayet mihnetldür 
[v. 33 a ] 

Anı görmek çü katı oldı düşvâr 
Ki furşat elde iken katı yalvar 

Görenlerim çü böyle geldi falı 
Ana girenlerün nice_ola hâli 

900 Girenlerün çü müşkil geldi fâlı 
Ebed kalanlarım nice ola hâli 

Rivâyetdür Ebıı-Derdâ katından 
Rasııl-i Hak peyember hazretinden 

Ki eydür tâ ki ol uçmağa tâlib 
Tamu ehline açluk ola ğâlib 

Unudalar kamu anda ‘azâbı 
Olok dem gözlerinün taşa âbı 

Kamusı katı katı ağlaşalar 
Ta‘âm isteyüp anda çağrışalar 

905 Ki hattâ bin yıl anda ağlaşalar 
Yürekden kaynayubanı taşalar 

Ki bin yıl olıcak bunlara yek-ser 
Zari' ta'mm zebânller viriser 

Zari' oldur deve otlasa anı 
Boğazına turur öldürür anı 

ZarTi yiyicek ehl-i cehennem 
Boğazlarına tura tutıla dem 

Diyeler dünyede gördük bu derdi 
Şu içdükde bu hâli def iderdi 

910 Pes andan sonra diye ehl-i tamu 
Zebanilere virinüz bize şu 

Yine bin yıl bular bu ârzııda 
Ola gönülleri gözleri şuda 

Pes andan vireler mâ-i hamimi 
Suvarmak kaşdma ehl-i cahîmi 
[v. 33 b ] 

Hamim ol ıssı şudur zarfıdur nâr 
İçenün içi giçer bağrı yanar 

Alınca bunlar anı ellerine 
İletmedin dehân u dillerine 

915 İçine düşe yüzlernün derisi 
Yanalar yakılalar her birisi 

Bu hâl içinde yine ehl-i tamu 
Ki yalvara zebânîlere kamu 

Diyeler bunlara iy kavm-i bed-ter 
Size geldi kitâb ile peyember 

Niçün inanmadunuz görüp anı 
Elünüzle idüp buldunuz anı 

Pes imdi yokdurur bu derde çâre 
Yanarsız tâ-ebed siz bunda nâra 

920 Pes andan mâliki tamuya anlar 

Yüz urup yalvaralar çok zamânlar 

Bular ana ide bin yıl hitabı 
Bu ola anlara dâyim cevâbı 

tjjTS'La 

Ki ya‘nî bunda siz tahkik el-hak 
Kalup eglenicilersiz muhakkak 

Pes andan diye bunlar gel varalum 
Hudâmuz hazretine yalvaralum 


Hem andan özge yokdur yalvaracak 
Yirümüz yokdurur ayruk varacak 



925 Diyeler bu duayı anda bular 
İdeler dürlü dürlü hulk u hülar 

L*^ LS"j L> « L& Lj j 

[v. 34 a ] 

Kabııl olmaya bunlarun du ası 
İrişe anlara Hakkun nidası 

oYj *9 /^«««. > -/ 

Ki ya‘nl anda anlara diye Hak 
Hor olun dür olun siz benden ırak 

Dahi bana söz itmen bundan artuk 
Kazandunuz görün az u eğer çok 

Pes anlar bunda itdügüni bula 
Hep ünleri it üni gibi ola 

930 Hadisinde buyurur fahr-i âlem 

Ki bu resmedürür nâr-ı cehennem 

Mukayyed olmayanadur bu mutlak 
Cehennem ehlinün birisini Hak 

Çıkarup dünye odma koyaydı 
Ki yetmiş yıl yataydı uyuyaydı 

Çf g '■ ı & i ^in., .iv la 1 c- Lû_j j 

Ki ya‘nl budurur Hakkun nişanı 
Kelâmında buyurur bu beyânı 

Eğer dileseyidük anlarun biz 
İderdük gözlerini mahv olup tiz 

935 İvelerdi göreler yollarını 
Bilelerdi nice_ola hâllerini 

Ki virdük pes görür göz ile cânlar 
Giderler kanda dilerlerse anlar 

Niçün şükr eylemez pes buna bular 
Iderler yatlu işler zişte hülar 

[v. 34 b ] 

Dahi ger dileseydük yüzlerini 
Nitekim mahv iderdük gözlerini 


Ki mesh eyleyüp anı döndüreydük 
Ki çâre ideler miydi göreydük 

940 Olup turdukları yirlerde camid 
Bilelerdi neyimiş hamd ü hâmid 

Ya hayvan gibi olalar idi lâl 
Ne hâl olayıdı anlarda ne kâl 


Nitekim ilerü bunlardan evvel 
Ki mesh itdük nicesin uzadup el 

Kılayduk anlarun gibi buları 
Kim olaydı bulara kıla yarı 

Çün anlar gibi kılmaduk buları 
Niçün fark itmeyeler yok u varı 

945 Ne içün Hâlıka şükr itmeyeler 
Koyup eğriyi toğru gitmeyeler 

/ > ' S ' ~ o S ° * s* * 

Ki ya‘nl kimseye ‘ömr-i dırâzı 
Müyesser itsevüz bu kâr-ı sâzı 


Ki pir olduğı hale döndürürüz 
Ki ‘akl u fehmin evvel göndürürüz 

Aluruz kuvvetin oğlancuk olur 
Bunı az mı şanurlar kim çok olur 

Pes ol kâfirlerim yok mıdur ‘aklı 
Bileler fehm idüp ‘akl ile nakli 





950 O kadirdür ki adem oğlanını 
Ki tıfılken pir eyler olanını 

Pir iken yine tıfl eyler getürür 
Ki ya‘n! bunadup ‘aklın yitürür 

[v. 35 a ] 

Hemân ma‘şııma döner oğlan olur 
Mukadder her neyise olan olur 

Pes imdi kadir ol hayy u tüvânâ 
Ki öldürüp yine eyleye ihya 

Ki eydür bacılardan ba‘zı efvâh 
Nünekkishü didigü budur Allah 

955 Günâhı gitmedür her pir olanun 
Sevabı zayi 1 olmaz lâkin anun 

Kaçan pir olsa bir mü’min ser-â-ser 
Kalem ref‘ olur andan iy bürâder 

Günâhı olıcak yazılmaz a'mâl 
Yazılmaz nitekim cürm itse etfâl 

Nitekim buyurur fahri cihânun 
Eyitdi hâlıkı bu cism ü cânun 


01 

Ki nürumdur benüm dir ya‘nl piri 
Ne lâyık nurumun nâr ola yiri 

960 Dir idi müşrikln-i kavm-i küffâr 
Muhammed §â‘ir oldı itdi güftâr 

Bu Kur’ân inmedi gökden didiler 
Bu şondandur gelen önden didiler 

Muhammed kendü kendüden dir anı 
Didiler anlarun pir ü cüvânı 

Huda biz ana şi‘r ögretmedük dir 
Görünmeyecek iz göstermedük dir 

Degüldür şâ‘ir ol ana gerekmez 
Şa‘r ol biçmeyecek zâta ekmez 
[v. 35 b ] 

965 Degüldür bu kitâb illâ zikirdür 

Naşlhatdür bu hikmet pür-fikirdür 

îjij) 1531 JT& Jjjül 

Ki ya‘nl viribidük Ahmedi biz 
Ki tâbi' olayıdunuz ana siz 

Bununla korkudup ögütleye tâ 
Ki gönli anlarun kim oldı ihyâ 

Ki zlrâ menfa‘at Kur’ân dir anı 
Diri olan gönüller tutar anı 

‘Azâba müstahak ola ki küffâr 
Didiler şâ'ir ana dahi sehhâr 

970 Hakikat Ahmede bühtândur anlar 
O gerçekdür veli anlar yalanlar 

IüLD- Ul 

Ki görmezler mi ki biz eyledük halk 
Neler kim anlarunçün eylemez fark 

Oları kudretümüz işledi hep 
Kimi râkibdürür kimisi merkeb 

Ki ya‘n! ol tavarlardan ki bular 
Ana mâlikdürür bunlar kamular 

Kimi üştürdürür anun kimi gâv 
Anun kimisi şayyâd u kimi av 




975 Ki ya'ni ol tüvanger canavarlar 
Çü kılduk bunlara oldı musahhar 

Kimine yük urup kimin binerler 
Südüni içüben etini yirler 

[v. 36 a ] 

Ki ya‘nl bu şıfatlu canavardan 
Görürler menfa‘at ‘avretden erden 


Niçün şükr itmeye bu ni'met içün 
Didi anlar içün ol ferd-i bl-çün 

Bu müşrikler Hudadan gayrı ma‘bud 
Tutarlar şâyed ola diyü bir sfıd 


980 

Bular ol bütleri hadi tutarlar 
Ki kendülere yarı vire dirler 


O bütler anlara kılmağa yarı 
Nice kadir olurlar dir o Bâr! 


Bularun yardıma güçleri yitmez 
Ki acizdür bular didügin itmez 

Ojj^s^ı ç-bj 

O müşrikler bu bütler leşkeridür 
Bularun hâzır olmış ‘askeridür 

Ki ya‘n! bütler öninde bu küffâr 
Turup hidmet kılur her biri her bâr 

985 Bulara bütlerün hiç aşşısı yok 

Bulardan anlara vardur ziyân çok 

Yahud ma‘nâ budur rıız-ı kıyâmet 
Olıcak olur ol gün çok nedâmet 

Koparlar her kavim ma‘budı ile 
Bulur kaşd eyleyen makşııdı ile 

[v. 36 b ] 

Tapanlar büte bütleri ile hep 
Tamuya gideler dir nitekim Rab 

jj-ijlj L&J (t-z'! 


Ki ya'nl güft ü güy-ı müşrik-i dün 
Hablbüm itmesünler seni mahzün 


990 Seni şa‘ir idüp itdükleri kizb 

Dahi tekzlb idüp n'itdükleri kizb 

Bilürüz anlarun biz gizlü sözin 
Dahi zahirde olan sözle özin 


Melul olmayasın sen ya Muhammed 
Ben anlara ururum hadd-i b!-‘ad 

Nüzuline sebeb bu bu nişanun 
Ubeyy ibn-i Halef dür dirler anun 


Rasıılu'llahun ulu düşmeniydi 
Anun dâr-ı cehennem meskeniydi 


995 Meğer bir gün tururdı fikre talup 
Eline bir çürümiş sünük alup 

Varup Peygamberim katma ol bed 
Didi ol mâh-ı şana yâ Muhammed 


Ki dirsün dirilür girü ölüler 
Di kim nice dirilür bana bular 

Sünügi ovdı elde virdi bada 
Dahi çok söz didi bundan ziyâde 
[v. 37 a ] 

Buna didi Peyember ol arada 
Bu sözden sana yokdur istifâde 

J Ul ^Jt ‘—t Mit 

1000 Didi kim seni Allâhu ta‘âlâ 
Ki öldürüp yine eyleye ihyâ 

Bırağa sen pelidi anda nâra 
İdeler seni anda pâre pâre 

Bu söze kakıyup didi o mel 1 ün 

Le-ektülenneke ve'llât ol dün 

Haki çün bütlerün diyüp o ya‘n! 
Rasııle öldürürüm didi seni 

Didi sen idemezsin anı izhâr 
Veli ben seni öldürem mukarrer 

1005 Pes andan sonra bir dem yine Ahmed 
G içerken gördi kim ol kâfir-i bed 

Bir at beslü elinde tutmış anı 
N'idersin sen didi bu tenlü cânı 

Didi bunı anunçün beslerin ben 
Bana didügün içün ol sözi sen 

Binem üstine dahi sana varam 
Ya öldürem ya ölem bite yaram 

Didi yine Rasıılu'llâh-ı bâ-hüş 
01 at üzre seni ben öldürem uş 

1010 Ki az vakt geçmedin anun du‘ası 
Kabııl oldı vü oldı Hud ğazâsı 

Ebiyyi bin Halef atma bindi 
Gelüp ol leşker ile anda indi 

Mukabil olıcak iki yanadan 
Çıka geldi o kâfir bir aradan 

[v. 37 b ] 

Peyember bunda andan oldı agâh 
Urup harbeyle yıkdı anı ol şâh 

Revân oldı derünından yine kan 
Ebıı Süfyân katma vardı nâlân 

1015 Ebıı Süfyân bularun begleriydi 
Görür gözi vü tutar elleriydi 

Ebıı Süfyân didi iy bl-hamiyyet 
Bu denlü yaradan ne ola zahmet 

Ben ağlamazdum illâ didi ol bed 
Ki bir gün bana dimişdi Muhammed 

Bu denlü zatımdan ağlamaz oğlan 
Ne ağlarsın buna iy plr-i nâdân 

Atun üstinde seni öldürürem 
Sana ben kendüzüni bildürürem 

1020 Diriğ itmez Muhammed bilürem ben 
Ki bana serzeniş itmek neden sen 

Uş öldürdi beni diyü diyü ol 
Cehennem cânibine tutdı ol yol 

Evelem -yerâ'l-insânü didügi evelem- 
ya‘lem hâzâ'l-kâfiru takdırindedür 

Cevâbında bu âyet oldı nâzil 
Anun kim bilmedi ya'nl o câhil 

Yaratduk anı biz bir katre sudan 
El ayak her birin virdük kamudan 

Ki virdük ‘akl u fehm ü kulak u göz 
Dahi söyler dil ü rıışen haber söz 



1025 Şükür itmez bize ol oldı düşmen 
Cidal eyler kılup hüccet diyüp ben 

Dahi haşre vü neşre eyler inkâr 
Meğer olmadı ğafletden o bldâr 
[v. 38 a ] 

prÇ t>?J <jr*4 ı>* 

O kâfir ya'ni eydür bu çürümiş 
Sürtükleri diri kılan kim imiş 

Diyüp hüccet kılur ol ba‘şe inkâr 
Bu nâ-hak sözlerinden eylemez ar 

Çürümiş üstühânı bize ol dâl 
Getürür ol mesel bilmez nedür hâl 

1030 Anı bilmez ki neden yaradıldı 

Ne yirlerden gidüben bunda geldi 

UfeLİu! Ç " > h ^ 

Di ana yâ Muhammed ya'ni anı 
Dirildür ol çürümiş üstüh'ânı 

Yaratdı kudretiyle halkı budan 
Bir avuç hâk ile bir katde şudan 

Pes andan öldürüben kudretiyle 
Güci yite dirilde hikmetiyle 

Evvel bir katre şudan düzdi şııret 
İkinci düzse toprakdan ne minnet 

1035 Zîrâ hiç bir muşavvirden bu gelmez 
Ki şudan şııret itmek idebilmez 

Veli toprakdan eylerler nice yüz 
Dehân u beyni vü gCış u eğer göz 

Ya görmezler mi anı küzegerler 
Ki toprakdan şudan bardak düzeler 

Nice gün anı isti‘mal iderler 
Kaçan şmsa yine bir hâl iderler 

Sifâlini dirüp toprak iderler 
Yine anı düzüp bardak iderler 
[v. 38 b ] 

1040 Pes imdi kâdir ol hayy u tüvânâ 
Türâb olan sünügi ide ihya 

Dahi kâdirdürür bağışlaya can 
O Hallâk-ı halayık genc-i pinhân 

Girü halk ide şııret kudretiyle 
Göresin neyleyiser hikmetiyle 

Kimisine vire cennetde rahat 
Kimisine vire tamuda mihnet 

6 f ' s t 

Ki ya‘nl eyler ol nakkâş-ı dil-keş 
Sizünçün yaş ağaçdan kurı âteş 

1045 Anunla menfa‘at bulup yakarsız 
Dilersenüz anı taşdan çakarsız 

Hem eyler Ibn-i ‘Abbâs ol riyâyet 
Müfessirler şehi şehr-i vilâyet 

Rasıılün ‘ammidür ol cân-ı baba 
Ol idi ‘ilmle alemde deryâ 

‘Arab arzında vardur dir ol ‘allâm 
İki dürlü şecer şimşâd-endâm 

Pes andan bir iki pâre keserler 
İkisin birbirisine sürerler 

1050 Hak emriyle çıkar odı yakarlar 
Ne kav ile ne taş ile çakarlar 

Dahi ba‘zılar eydür her şecerde 
Olur âteş çekerler İlk perde 



Eğer olmasa her ağaçda ateş 
Neden olaydı âbı özine keş 

Pes imdi âb u nâra ittihâdı 
Viren kâdirdür eyler her murâdı 
[v. 39 a ] 

Diriyi ölü vü ölüyi zinde 
İder yokdur ‘aciz kendü özinde 

pJjJl JibkJl jij ( _ r L jkk <1)1 

1055 Degül midür ki ya‘m Hak ta‘ala 
Yaratdı gökleri Tcâd idüp câ 

Yine kâdirdürür kim eyleye halk 
Olarun misli mahlûk u ma‘allak 

Bell ol hâlıkıdur cümle halkun 
Ki münşlsidürür her hüsn ü hulkun 

O alimdür ki ol ‘âllâm u dânâ 
01 itdi menşe’-i mevcııdı inşâ 

Yir ü gök ki_a‘zam-ı mahlük-ı Hakdur 
Kamudan yir ile gök ulu halkdur 

1060 Bu mahlükât içinde yir ü gökden 

Büyük mahlCıkı yokdur şon u önden 

Pes imdi bu yir ü gögi yaradan 
Mu‘azzamdur ceml‘-i mâ-sivâdan 

Ki kâdirdür ölüyi kıla diri 
Yaratdı çünki ol gök ile yiri 

ki aljl ılı fyi iki 

Budur be-d'rüst! emri ol Hudânun 
Kaçan bir nesne olmağını anun 

Dilese ol dir ol Hallâk u Cebbâr 
Hemân ol sâ‘at olur yoğiken var 

1065 Ana hiç nesne düşvari degüldür 
Anun gayrı ana yarı degüldür 
[v. 39 b ] 

Degüldür âlet ü esbaba muhtaç 
Anundur mülk ü millet taht ile tâc 

HİKÂYET 

Binüp merkebe_‘Uzeyr bir gün giderdi 
Dilinde Halikı ol zikr iderdi 

Ki öyle vakti_idi bir köye irdi 
Harâb olmış o köyi girdi gördi 

Yakılmış evleri virane olmış 
içinde şağ olan ne ise ölmiş 

1070 Kefenleri sürtükleri çürümiş 

Yatur güneşe karşu hep kurumış 

Görüp bunları indi merkebinden 
Yüridi bu köyün her canibinden 

Varup bu ‘akıbet bir yire kondı 
Kaşmup kavranup bir az ovundı 

Eşeğin bağladı bir cây-ı bende 
İderdi gâh girye gâh hande 

Bileşince var idi nân u engür 
Ki ya‘n! ide anda anları hor 

1075 Şıkup çıkardı engürun şırasın 
Birez şükr eyledi andı Hudâsm 

İçine pâre pâre toğradı nân 
Ki ışlanup yiyesi ola âsân 

Koyup bir yire kendü itdi ârâm 
Yorılmış idi dinlene o hoş-nâm 

Virüp arkasını bir mesnede ol 
Tefekkür alemine oldı meşğııl 


O viran evleri seyran iderdi 
Tahayyürde özin hayrân iderdi 

[v. 40 a ] 

1080 Bu çürümiş sünüklere bakardı 
Derünm seyri birünı yakardı 

O tağılmış sakallar ile kıllar 
O pııslde yatan serlerle eller 

Hakun hikmetine bulup takarrub 
Bakup bunlara eylerdi ta‘accüb 

Didi bunları eyleyüp teferrüc 
Bu hikmetler sana asan bana güc 

LğjJ jkj ojjb 

Kaçan diri kıla Allah ta‘alâ 
Buları kendüden olmış müberrâ 

1085 Sürtükleri tamarları şoğulmış 
Derileriyle kılları tağılmış 

Zih! kudret ki bunlar ola diri 
Eri vü ‘avreti vü genci piri 

Çü bu endişeler hep geçdi dilden 
Hemân dem canın aldı Hak elinden 

‘Uzeyr anda çü yüz yıl yatdı kaldı 
Huda merkebinün de canın aldı 

Bu yüz yılda BenT-Isrâyili Hak 
‘Acâyib vâkı‘âta itdi mülhak 

1090 Çok oldı orada tebdil ü tağyir 
Bunlarun kankı yiri ola ta‘bîr 

‘Uzeyrün kandalığın bilmedi kes 
Bu şad-sâle tamâmet geçicek pes 

‘Uzeyrün yine virdi canın Allah 
Nida geldi ‘Uzeyre anda nâgâh 

Ne denlü yatdun ola didi ana 
Haber vir anı önden şona bana 

[v. 40 b ] 

‘Uzeyr anda göge bakdı vü gördi 
O vakti geçmiş amma dahi irdi 

1095 Güneş gelmiş ikindü yirine tâ 
Ki şandı öyle ol gün ola gCıyâ 

Didi bir ya yarım gün yatdum ola 
Degülse eyle bilmen anı n'ola 

Nida geldi ana kim oldı şad-sâl 
Yatursm bunda bilmezsin nedür hâl 

Nazar kıl eki ü şürbüne didi Hak 
Nedür hikmetle kudret gör ana bak 

Ki gördi tâze-ter şıkduğı şTre 
Ta‘accüb eyledi bu zîıd u dire 

1100 Nidâ geldi yine eyle nazar sen 

Ne itdüm merkebünle arada ben 

Ki bakdı merkebin gördi şoğulmış 
Sünükler çürümiş kıllar tağılmış 

Nidâ geldi Hudâdan anda ya‘nl 
‘Uzeyrün merkebine kum bi-izni 

O çürümiş derilerle kemükler 
Tağılmış kıllar ile ol ilükler 

Turup hep cem‘ olup bir yire geldi 
‘Uzeyr ol dem nedür ahvâli bildi 

1105 Her a‘ zası yine yirlü yirini 

Ki buldı itmedi kem Hak birini 

Pes andan emr-i Hakla geldi cânı 
Hemân dem öri turdı merkeb ân! 


O dem içinde bir iki ağırdı 
Ki hâl diliyle issine çağırdı 

‘Uzeyr anda görüp bu hikmetini 
Hakun anladı ol dem kudretini 
[v. 41 a ]' 

İrüp ‘ilme'l-yakln ‘ayne'l-yaklne 
Ki vardı merkebine ol yakma 

1110 Gelüp üstine gitdi şehre vardı 
01 ol şehri bakup bir dürli gördi 

Nice başlar ayak nice ayaklar 
Baş olmış iriler olmış ufaklar 

‘Uzeyr ol dem sürüp geldi evine 
Görüp ehl ü ‘iyâlini sevine 

Çıkup ehli didiler kimsin ana 
‘Uzeyr anlara bakun didi bana 

‘Uzeyrem diyicek bunlar didiler 
Ki yüz yıldur anı çokdan yidiler 

1115 Açun kapuyı didi ben ‘Uzeyrem 

Ben ol kendüsiyem sanman ki ğayram 

Kapuyı açdılar bunları gördi 
Hemân dem geldi içerüye girdi 

Girüben yukaru geçdi oturdı 
Oğullarını yanma kığırdı 

Oğulları yüzer yigirmi yaşa 
İrişmiş her birinün ‘ömri başa 

Bükülmiş beller ağarmış sakallar 
Buruşmış yüzler ü ayaklar eller 

1120 Veli kendüsi kırk yaşında bir can 
Kara şakallu bunlar kaldı hayran 

Bular didi ‘Uzeyrün bir nişanı 
Var idi biz bilürüz cümle anı 


Nedür diyince bunlara o server 
Bilürdi didiler Tevrâtı ezber 

Ki sen dahi bilürsen anı ezber 
O kendüsi olup olmayasın gayr 
[v. 41 b ] 

‘Uzeyr okıdı tevrâtı beyâna 
Hemân dem bildiler anı ‘ayânâ 

1125 Turup görüşdiler biri biriyle 
Bularun ‘avreti ile eriyle 

Beyânı vâkı'ın virdi haberler 
Ta‘accüb itdi ‘avretlerle erler 

Kalup hayrân Hudânun hikmetine 
Hep ıkrâr eylediler kudretine 

Pes oldı bu hikâyetden bu ma‘lüm 
Ki mevcııd olur imiş cümle ma'düm 

Ki kâdirdür girü Allâh ta ‘âlâ 
Ölüyi ider ol hep yine ihyâ 

1130 Bu ya ni didi sübhâne'llezi Hak 
Ta‘accübdür yahud tenzîh-i mutlak 

Münezzeh pâdişeh kim kudretinden 
Durur her ne var ise hikmetinden 

Anundur mülk ü inşân ü melâ’ik 
Dahi her nesne vardur bin eğer yek 

Pes andandur dahi her pâdişâhun 
Ki şehligi şu a‘ı mihr ü mâhun 

Yine ana rucîı 1 eyleyiser hep 
Eğer ibn ü eğer ümm ü eğer eb 

1135 Pes âmenna ve şaddaknâ semi'nâ 
Çü bize didi Hak nahnü kasemnâ 

Tamâm oldı burada nazm-ı YâsTn 
Yazanı ana kaçan ki_okıyasm 

